micheu nih ziah mizaw hmanh kan dam ter an ti țung an mah cu an i khamh ne lo ti asi hoi – Zion Tlang Media\nmicheu nih ziah mizaw hmanh kan dam ter an ti țung an mah cu an i khamh ne lo ti asi hoi\nMay 21, 2020 admin Chin\nKa lung um bia. Tu lio lai media cațial mi tam pi ka rel i comment hna ka zoh i ka khuaruah a ka har ter ngai mi cu saya Van Ram le an nu saya Țial lian Thang covid19 in an zaw ti asi. Cu ka i mi cheukhat nih tha zang pek nak le thlacam piak nak an lung țhat lo nak an țial i an comment lio ah micheu nih ziah mizaw hmanh kan dam ter an ti țung an mah cu an i khamh ne lo ti asi hoi a tu ah saya David lah an tlaih țhan i a ca ah thlacam nak le lung țha lo nak an țial lio ah micheu nih a palh e cu e kha e tiah Pastor zong nih an țial mi ka hmuh hoi i comment an pek hoi bible ah hlan Jesuh zul tu hna le lam kal tu hna an tem tuar nak vial te khi an rel bal lo i an hmuh lo ma asi hnga ka ti minung ansi ve caah an zaw ve awk asi i an thi ve ko lai sualnak zong an tuah sual caan a um ve ko lai nain kha an ton caan ah khan zum tu khrihfa kan si bantuk in an caah thlacam nak le thazang pek nak tu in kan țanhpi deuh hna awk asi tiah ka ruah.mi cheukhat kan caah cun khua zei lam dah ka zulh lai ti kan i fiang ti lo ee. Media pawl nih le caan țha lak in bia perh le kar hlei lamh in cațial an hmang fon zum tu kan si bantuk in zum lo tu nih zeitluk hmanh in ti ko hna seh law saya David lah zong kan nih khrihfa nih cun a ca tu ah thla za cam ko hna usih mu.Credit: Za Hmung.\nPrevious Post:Pastor David Lah nih a tonmi thongtlaknak hi Pathian khuakhan a si kho\nNext Post:US Nih Covid-19 khamh nak Sii Vaccine A Cah Cang


Kiss Kiss chik chik Puk puk aah Ringtone and Audio Sound.\nKiss Kiss chik chik Puk puk aah Ringtone and Audio Sound\nFile size – Mp3=64kb, M4r=40kb.\nPlease Check also – Squid Game Theme Ringtone.\nTags: Kiss Kiss chik chik Puk puk aah Ringtone and Audio Sound, Shi shi chik chik Puk puk aah Audio Ringtone\nLiu Ringtone Drop Download\nRingtone Who Let the Dogs out Download\nOutlander Theme Song Ringtone Download for Free.


Paletwa um Bawm Unau Thantlang Peng Tikir Thial Timh – THE CHINLAND POST\nPaletwa um Bawm Unau Thantlang Peng Tikir Thial Timh\nThe Chinland Post Hakha| 2019 November 4| Paletwa peng Kawl Cozah ralkap le Rakhine hriamtlai AA pawl kahdoh ruangah Paletwa ralzam Bawm unau pawl cu Thantlang peng Tikir khua ah inndong (20) hrawng thial an timh tiah theih a si.\nHi kong he pehtlai in “ Kan hnu thla ahkhan umhmun khuar le thialkamnak kongah an khuabawi le rianngei upa hna Tikir an kan tlawng. Lunglawm tein khuami nih kan cohlan hna. Cozah lei Natala zong nih an umnak caah arannak in inn 20 an sakpiak hna. Dong 20 leng zong kan si kho an ti caah inn kan ngeihciami zong ready in kan chiahpiak ko hna. Kan theihning ah November thla thok ah rat dawh an si i. a herhmi Cozah lei in kalumnak cu an tuahpiak hna lai tiah thawn kan theih” tiin Tikir khua upa Pu Lal Kio nih The Chinland Post ah chim.\nHi kong he pehtlai in Paletwa Miza ralzam camp um Bawm pawl pehtlainak kan tuah kho rih hna lo.\nHi kong he pehtlai in Paletwa Bawm pawl nih Tikir um kan duh an ti caah Paletwa Miza Ralzam umnak hmun in Tikir thialding timhtuahnak kan ngeihpiak cang hna tiah October 31, 2019 Media le Cozah tonnak ah Vuanci Soe Thet nih a chim.\nTikir khua cu Khua pawngkam inndong 30 fai nih an panh bal cang hna I Paletwa lei a rami he cun inndong 50 an si cang lai tiah khuami sin in theih a si.\nTikir Thar cu Thantlang peng Thantlang-Thlualam-Hrangkhan-Tikir meng 30 fai a hlami inndong 130 fai a ummi khua pakhat a si. Tikhir khuahlun ah inndong 55 fai an um tiah theih a si. Rakhine hriamtlai AA ruangah Paletwa Miza Camp pakhat lawngah ralzam minung (600) leng an um tiah theih a si. +++\nPrevious Zophei Sianghleirun Sianghngakchia Bu nih Education le Human Right tlangtar in peng an tlawng


Man U Pawl Cu Liverpool Nih An Kan Teituk Hnga Maw Tiah Thinphang In An Um Ko – Lai Holh News\nMan U Pawl Cu Liverpool Nih An Kan Teituk Hnga Maw Tiah Thinphang In An Um Ko\nManchester United hi a tukum season thar ahhin puai (8) an chuih cang nain mark (9) lawng an hmuh rih. Cu caahcun kum (30) chungah puai hramthok leiah result a chiatbik caan a hung si.Man U cu a hnubik Newcastle he puai zongah (1-0) in an rak sung tthiamtthiam.\nMan U cu International puai a van dih incun Liverpool FC he aa tong ding an si. Hi puai cu Manchester United home ah an chuih te lai. Man U result a chiat tuk lio a si nain, Liverpool tu cu ttihnung lei khi an si hna.\nLiverpool FC cu puai (8) bak pehtlai tein teinak an hmu. Hmaikal, a lai le hnukham tiangin an irual dih hna. An thiamnak an langhter khawh saling bak a si fawn. Cu caahcun Man U pawl cu Liverpool nih zohchia in an kan tei sual lai tiah an thin lawng a phang ko tiah England media kip nih an langhter.\nNikum ahkhan cun Man U nihhin Liverpool cu an rak tei hna. Asinain a tukum i Man U an dirhmun incun teinak hmuh tthan a fawi ti lai lo. Man U caahcun thinphang a siko.\nMan U coach a simi Solskjaer zonghi Man U he cun a zungzal caah contrast an tuah ko nain, Coach chungin chuah dingmi cazin ah aa tel ve cang. A hnubik Premier League, Man U puai (13) ahhin puai (2) lawng teinak a hmuh khawh rih.\nLiverpool FC tucu a hnubik Premier League puai (17) ah puai (17) ningin teinak an hmuh khawh. Puai (16) ahhin puai (1) ah goal (2) tlukin goal an thun khawh rih.


Ralhrang Bawi Min Aung Hlaing Cu Tihnak Ngei Lo Bakin A Leh Ko Ee! – Chin 11 News\nRalhrang Bawi Min Aung Hlaing Cu Tihnak Ngei Lo Bakin A Leh Ko Ee!\nRalkap nih media 5 license an thah piak mi kongah Mizzima nih Ralkap lehnak a tuah cang, Kan thei bantuk in tu ni 8 ah ralkap nih kawlram chungah media panga license cu a thah piak cang hna.\nMah media license a thah piak mi hna cu, DVD, Mizzima, 7Day, Myanmar Now le Khi Thit Media hna an si. Mah media license a thah piak mi hna hi media dang hmangin thawngpang thanh le chim a siang ti hna lo.\nCun mah pawl hna hi, thawngpang thanghnak kongah zei bantuk thilri hmanh hmang a siang ti hna lo ti a si. Mah kongah Mizzima nih lehnak an tuah i Media kan si bantuk in zalawng tein News kan thla/thanh lengmang lai. Media cu freedom kan si bantuk in kan rian kan tuan peng lai tiin lehnak an tuah colh. Credit-The Irrawady\nTu zanlei ah ralkap nih thawngthanhnak dang an tuah chap mi cu “CDM he aa pehtlai mi posters pawl a chuahtu (ningcanglo bia le cafang pawl tial mi) Computer dawr ngeitu pawl kan tlaih hna lai,” tiah March 8, zaan suimilaam 8:00 MRTV news nih a thanh hoi. Thawngpang Chia lawngte si ko cang hih!


Breaking News: Matupi Peng Ah Kawl Ralhrang 100 Hrawng An Tlau - chinland media\nJanuary 10, 2022 admin Chin News 0\nBreaking News: Matupi peng ah Kawl ralhrang minung 100 hrawng an tlau. Chin ramkulh Matupi peng ah Kawl ralhrang 100 hrawng an tlau.\nChin ramkulh Matupi peng ah Kawl ralhrang minung 100 hrawng cu ramlak ah an vakvai i an tlau cang tiah an chim. Matupi le Hakha lampi ah Kawl ralhrang pawl cu an tlau hi a si.\nA ruang cu Kawl ralhrang pawl hi Motor lampi ah an kal ngam ti lo. CDF le CNA nih bomb an chiah dih caah lampi an hrawng ngam lo. Ramlak lamte in ralhrang pawl cu an kal i an tlau cang. Khoika an um le an kal zong theih khawh an si ti lo tiah an chim.\nKawl ralhrang pawl hi a tam deuh cu lam an thei lo. Motor lam lawng bak kha an theih mi a si. Kanmah Laimi nih kan hmanmi lamte pawl zong hi an fiang kho lo. Ramtang ah an lut ahcun an tlau colh ko. A chuk le a cho zong an i fiang lo. Fingtlang an hrawng le tiva an hrawn tikah khoika kan phan cang ti zong an thei ti lo. Fawi tein an tlau colh.\nMatupi peng ah Kawl ralhrang nih thazang tamtuk an chap. Mindat in Motor 90 leng le raltuknak Tank pahnih bak in Matupi lam lei an panh. Cheukhat ramtang ah an kal i an tlau hi a si.\nKan hnu lei hrawng kha Matupi peng ah kahnak fak a chuak. Kawl ralhrang lei in a thimi le nunnak laimmi an rak tam ngai. Hliam tuar zong an rak tam.\nMatupi peng ah Kawl ralhrang nih khuami minung 11 an rak tlaih hna i minung 10 cu an thah cang hna. Minung 10 ruak an hmuh cang. Ralhrang nih an kalpi hna i lampi ah an thah hna. An ruak lamkam ah an rak hlonh hna tiah CDF Matupi nih an chim. Ralhrang nih an thah mi hna chung ah kum 13 lawng a si rih mi pa ngakchia pakhat ai tel.


United Nih OGS Hi An Lak Taktak Men Lai? – CHIN 11 NEWS\n[ August 15, 2019 ] Hi Ruangah Hin Laimi Nih Aralai Dingmi Caan Ah Donald Trump Hi Vote Bak Ding Si Lo!\tHmuhning\n[ August 15, 2019 ] US Laimi Nih Theih Hrim Hrim Ding: Cozah Sin In Tangka Na Hmuhmi Kongah i Ralrin Bak Ding Mi\tChin News\n[ August 15, 2019 ] Lai Movie Zohnuam Taktakmi A Chuak Lai! Lai Movie Ahcun Zohnuam Bik Asi Te Ko Lai!\tChin News\n[ August 15, 2019 ] CBCUSA-GS NIH PRESS CONFERENCE A TUAHPI HNA\tChin News\n[ August 14, 2019 ] US Chin Mi Chungin Thawngpang Thar Kan Theihmi Hi Lung A Fak Hringhran ko e!\tChin News\nHomeSportUnited Nih OGS Hi An Lak Taktak Men Lai?\nUnited Nih OGS Hi An Lak Taktak Men Lai?\nFebruary 11, 2019 chin11news Sport\nManchester United nih caan karlak caah an lakmi Ole Gunnar Solskjaer hi tu lio season dih cun a fekmi in an lak lai tiah thawngpang tialtu mi lar tam nawn nih an chim.\nThawngpang tialtu pawl chim ning cun OGS hi game 11 a chuihmi ah voi 10 bak teinak a hmuh pi hna ruangah OGS hi a fekmi lak an timh ti a lang i, United nih Norwegian manager hi tulio season a dih tiang ca lawng an hlanmi a si i, interim manager tiah auh a si. United hi nikum December thla khan a zoh khenh i nihin tiangah voikhat hmanh a sung rih lo.\nOGS hi club zoh khenh liomi a ngei i, United nih hin Norwegian club Molde lak in an hlan chommi a si. OGS hi Molde a ngeitu hna nih United hi zohkhenh dingin an duhnak an rak chim cang i, United nih an duh poh ahcun a club hlun zoh khenh cu a el lai lo.\nThe Sun nih a langhter ning cu United board pawl nih biakhiahnak an tuah dih cang i, OSG hi a fekmi in lak an timh cang. Nain season a dih hlan cu zei hmanh chimphuan a rem lo an ti.\nUnited executive chairman Ed Woodward bel te nih Tottenham manager Mauricio Pochettino hi a duh tiah a lang i, Season dih ah a lem tiah tiah an chim fawn. A sinain Tottenham nih an manager hi contract thar an tial pi ka lawng a si caah United sin ah an kal ter duh lai lo tiah zumh a si i, hi ti thil a kal ko ahcun OGS hi a fekmi ah an lak ko lai tiah zumh bik hi a si.


Thantlang Khuacuanhnak Tlangah Pu Lal Luai, Pu Van Kulh Le Vice President Pu Henry Van Thio Lung An Phun Lai – THE CHINLAND POST\nThantlang Khuacuanhnak Tlangah Pu Lal Luai, Pu Van Kulh Le Vice President Pu Henry Van Thio Lung An Phun Lai\nSalai Elvis| 2018 April 18| Thantlang khuacuanhnak tlang (View point) ah hlan lio Thantlang peng chung in min ngeimi hna Pu Lal Luai, Pu Van Kulh le a tu lio Kawlram Vice President Pu Henry Van Thio philhlonak le conglawmh upatnak caah sinpin nih lungdonh tuah piak an timh tiah thawng kan theih.\n“Hi chungah Pu Lal Luai, Pu Van Kulh hna an tuanbia cu tling tein tial kan timh i kan pa Jesey pa Vice President Pu Henry Van Thio tu cu a tu ni tiang a tuanbia kan tial chung lai i hmailei a tuanbia tial thannak ding caah kan zuah lai i pehzulh in a lung lila kan tial than ve te lai. Hi lungphun kongah a mah Vice President zong kan chimh cang. Mah lungphun nak caah cozah nih chiah piak mi budget aa tel lai lo, kanmah nih kan kawl chom lai. Tuan ah tangka kan hmuh ahcun tuan ah kan lim ve ko lai. Hi lung cu pakhat caah Pe 12 sang, a vaang pe 5 le a chahpen pe 1 chah in a si lai. A tu hi lung zong aphan cang, tukum chungah kan tuah kho te hnga dik maw”tiah sipin Committee Pu Ram Khar nih TCP ah a chim.\nPangpar dum caah budget a dang tein an hal tikah Bogyoke Aung San milem lawng si lo in Thantlang peng chungin hlan lio pupa hna milem zong tuah an timh tiah theih a si.\n“Online media chungah a chuak mi chungin hlan lio kan pa le milem zong chiah ding in timh tuahnak kan ngei ko, pangpar dum caah budget dang tein kan hal tik tu ah a mah,! timi chuah pi cio hna sehlaw an milem zong kan chiah ve ko lai, cu pin ah tuah chiah ve hrimhrim dingin kan suai cia mi chungah an i tel ve thiam ko. Ram dang um mi pakhat nih Pu Thio Mang milem zong keimah nih kan sponsor hna lai a ti i a tha tuk, a biapi cu tangka hi a si ko. Sponsor hna an um ko ahcun rangtuk in kan tuah khawh colh lai.” tiah Pu Ram Khar nih a chim.\nHi kong he pehtlai in MP Pu Bawi Khing nih “ Pu Lal Luai philhlonak caah pumpululh chuihnak certual a mah min kan pek mi hi a za ko, a mah philhlonak caah a mah min in pahnih tuah a hau lo.” tiah April 17 ah TCP ah a rak chim.\nPrevious Chin Ramkulh Zohchunhtlak Taih-ne Sii-inn Ah Rihkhawdar Taih-ne Sii-inn An Thim\nNext Ks. Sing 100 In Thantlang Bogyoke Milem Tuahdingmi Tender Aho Hmanh Nih An Sok Rih Lo


Pope Francis Nih President Trump A Hmuh Ning Fiang Tein A Chim – Chin World News\nPope Francis Nih President Trump A Hmuh Ning Fiang Tein A Chim\nRoman Catholic Church Pope Francis nih a chimmi cu ‘President Trump hi soisel len rih hna hlah usih. Soisel lo tein hngak hmasa ko hna usih’ tiah mipi sinah ruahnak a cheuh hna; a chim thanmi cu Nazi Germany hruaitu Adolf Hitler zong kha mipi nih an dirkamh ve thiamthiam ko tiah Pope nih a ti.\nSpanish Newspaper El Pais nih Pope Francis cu biahalnak an tuah. Pope nih a lehmi hna cu ‘President Trump nih zeihmanh tuahsernak a ser hlan i,kan soisel ahcun kan palh tuk lai’ a ti hna.\nPope Francis nih a leh thanmi cu ‘Ka hngah lio a si. Pathian nih keimah hmanh hi tluk ka sual bu hmanh in caan sau tuk a ka hngah ko. Kan hngah i kan zoh rih ding a si tiah ka ruah. Keimah le keimah i chawhkenh i a caan zat hlan i, midng biaceih kha ka tuah awk a si lo’ tiah dawh taktak in a leh hna.\nZeitin dah rian a tuan timi kan zoh lai. Zeidah a tuahmi a si kan zoh lai, Cu hnu ahcun ruahnak kan ngei te lai. Thil a can hlanah chim chung kha keimah hmuh ning ahcun aa dawh lo. Vanchiatnak a tlung lai tiah a chimchungmi prophet hna ka lo sual lai’ a ti.\nPresident Trump le Pope Francis hi mipem le vampang kongah an ruah aa tteih bal cang. Pope nih a chimmi cu ‘hlei ka dawn lai ti si loin vampang ka sa lai a timi cu khawika an um paoh ah Khrihfa an si lo’ a rak ti. Trump nih a leh vemi cu ‘Khrihfa ka si ko. Pope biachim hi ningzak ngai a si. Biaknak upa pakhat a simi nih midang zumhnak chim hi ningzak a si’ tiah Trump nih a rak chim.\nKhrihfa ka si zongah kaa lawm i, President ka simi zong ah kaa lawm. Midang nih Khrihfami a kan doh zong ka duh lo; Khrihfami thazaang derter zong ka duh lo. President Obama chan Khrihfami kan zatla tuk’ tiah President Trump nih a chim chih.


IRAN NIH AN SCIENTIST THATTU LE AN THAHNING AN PHUAN CANG – The Chinlung Post\nDecember 2, 2020 admin World News 0\nIran nih an scientist Mohsen Fakhrizadeh athattuk siseh an thahning cang an phuan cang. Iran nuclear scientist Fakhrizadeh thattuk cu Israel le Opposition Group ramdang aummi hna nih remote control hriamnam hmangin an thah tiah an phuan. Hi konghe pehtlaiin Security Chief Ali Shamkhani nih atanglei bantukin a chim.\nScientist Mohsen Fakhrizadeh thahnak dingah hin electoronic thilri an hman tiah a chim. Mohsen Fakhrizadeh cu Tehran khuapi leng ah motor an cuan lion ah kahthah asi. Tuan deuh zongah Iran nih an scientist thahnak ah pehtlaihnak angeimi cu Israel an si tiah an rak puh cang hna. Asinain tuni tiangah Israel nih cun kanmah thahmi asi tiah an chim rih lo.\nTutan ah an thahmi Mohsen Fakhrizadeh hi kum 2000 hrawngin Iran Nuclear programme ah abiapi taktak mi pakhat ka si. Athihnak hmun konghi an chimmi avun i dang deuh ngai cang. Tuan deuh ahcun Absard khua ah a motor cu meithal in an kah tiah an rak ti. Cun amotor pawngah Nissan pickup cu apuak tiah rak chim asi.\nHi konghe pehtlaiin tuan deuh ah Iran Defence ministry nih atimi cu Mohen Fakhrizadeh a vengtu hna le meithal aa putmi hna cu an i kap tiah arak chim. Cun hi kahnak ah hin ralhrang minung pahum hrawng hna kahthah an si tiah an rak ti bak. Cu hnu ah Iran thawngzamhnak hna nih cun Mohsen cu remote control machine gun asiloah satelite hmangin controlmi hriamnam in kahthah asi tiah an chim tthan.\nSupreme National Security Council lutlai Rear Admiral Shamkhani nih achimmi cu remote hmangin tukdoh asi i, Electonic thilri phundang ngaimi asimi in an tukdoh i, hi thahnak hmun le hma ah hin ahohmanh hmuh dingmi an um lo tiah a rak chim ve. Iran thiamsang hna nih thah asi lainak kong hi an rak chim chung cang tiah an langhter tthan.\nAhote dah athattu asi timi ah an chimmi cu Iranian opposition group nih an tthawlchuahmi Mujahideen-e-khalq le Israel an si tiah an chim. Mohsen Fakhrizadeh thattu hi kan thei bak lo tiah Israel Intelligence Minister, Eli Cohen nih biahalnak an tuah lio ah a chim ve. Iran scientist ruak humh lio ah Defence Minister General Amir Hatami nih atimi cu lehrulhnak kan cham lai tiah a chim.Kan ral hna zong nih an theih dihmi asi, ralkap ka si bangin hibantuk cawlcanghnak hi cu Iran mipi hna nih lehrulhnak tuah loin an um lai lo tiah an chim.\nCHINMI CAAH THAWNGPANG TTHA TAKTAK A CHUAK LAWMHPI CIO USIH


Kawlram Vanlawng Nih India Ruahlopi In A Kah Khawh, India A Lung Nuamlo Ngai - CHIN VAKOK NEWS\nChina le India kar remlonak cu a zual chin lengmang, cu lio ah Myanmar Airspace nih India cu ruahlopi in a kah khawh ve ti a si. Hi raltuk nak hi Myanmar ram ta a si i China nih ruahlopi in a hman khawh ti a si.\nIndia le China border kongah buainak tampi cu hi hna ram hnih karlak ah a chuak. China nih hin India ai runvenning hi a thlitein a dothlat lengmang ti zongah chim, cun India ram Assam i ummi Tezpur Airbase zong a ngiat len ti a si.\nIndia Today nih a langhter ningah China nih hin India i runvennak konghe a ngiat peng ti a si, Assam le Abdul Kalm Island Odisha ummi zong a ngiat peng tiah a chim. Cun August ni 20 in ni 22 hrawng khan Notice to Airmen (NOTAM) zong Bay of Bengal ah khan a zuanter len ti a si. Hi a zuanternak hmun hma hi India nih Hypersonic Techology Demonstrator Vehicle timi tlamtling tein a rak hneksak nak hmun a si tiah an chim. HI HSTDV timi hi DRDO nih a tlaihmi a si, a thawngpang nak in a rak deuhmi BrahMos-2 project an kalpinak hmunpi a si.\nHi Airbase hna hi India Air Force pawl caah hmun sunglawi tak tak le a biapi tak tak ah an chiahmi hmun an si hna, cu vialte cu satellite hmanthlak in an zoh ningah Myanmar ram ri in China nih a thlitein a rak ngiat dih ti a si. Cu lawng si lo China nih hin Myanmar airspace hmang in ruahlopi in India cu a kah khawhmi a si tiah, India kahnak ahcun Myanmar ram airspace pawl hman zong poi a ti lai lo tiah India Today nih a chim chap. Tlamtling tein relnak


US CU BUAICHIN LENGMANG DAWH SI CANG, BIDEN ZONG LUAT DAWH SI TI LO – The Chinlung Post\nSalai Lairamthang: Joe Biden Zong Impeachment Tuah An Timh. REPUBLICAN Rep. Marjorie Taylor Greene nih Joe Biden President a tuan ni thawk ah Impeachment tuah dingah House ah ka chuahpi colh lai tiah tuchun ah a chim. Biden nih Vice President nawlngeihnak hmang in a fapa miakmainak caah power abuse a tuah Vice Prdsident sinak hmang in a fapa caah Chinese energy companies le Ukrainian energy companies, Burisma sin in phaisa miilion in eihmuarnak an tuah, Cucaah president rian a thawk ni ah phuah colh dingah kan chuahpi lai tiah Greene nih a chim.\nSenate meeting cu January 19 lawngah meeting tuah a si lai caah President Trump a dinh tiangah tazacuainak dih khawh dawh a si lai lo. Januarty 21 ah President Trump cu a din lai i, Joe Biden nih President rian a thawk colh ve lai. Senate i taza an cuai zongah Democrats nih tei khawhnak lam a um lo Senate i cheuthum cheu hnih vote lawng in President Trump cu phuah khawh a si.\nSenate ah Democrat le Republican cu vote 50 veve lawng an ngei. Senate i cheu thum cheu hnih vote lawng in Trump cu sual dantatnak pek khawh a si. Mah an tuah khawh lawngah Donald Trump cu President thimnak ah i cuh kho ti lo ding in an kham khawh lai. Republican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi lai. Cattialtu Salai Lairamthang


US RALKAP VIALTE TIMHCIA BAK AN SI CANG TIAH ALANGHTER CANG – The Chinlung Post\nUS RALKAP VIALTE TIMHCIA BAK AN SI CANG TIAH ALANGHTER CANG\nJanuary 10, 2021 admin NEWS 0\nThinphang siko cang, US ralkap timhcia bak in an um cang ti asi. Martial Law ahman lai tiah zumh asi. Trump nih a donghnak bik bia achim ah tthenkhat nih cun a sungkhan ko lai tiah an ti,cun trump zong nih teinak ahmuh lomi acohlan ko tiah atimi zong an um rih. Asinain abiachim thatein ruah tikah asungkhan naisai lo. Smooth tein nawlngeihnak thlennak (Smooth transition of power) a um lai tiah ati i, Biden sin ah pek dingin a chim bak lo.\nA term khatnak in a term hnihnak i thlennak ding zong a si kho mi asi i, hihi a thuk ngaingai mi chungril angei mi asi. Cun adang pakhat cu America ram sunlawinak ding a rianttuannak MAKE AMERICA GREAT AGAIN caah hin a hramthoknak lawng asi ko (…it’s just the beginning) tiah a chimmi zoh tikah i hlennak le tangka i cawknak siseh vote suaksam le i rawiphirnak ruangah Biden an tlinternak hi acohlang bak lo.\nCun a sungkhan hrimhrim ai timh lonak alang, tthenkhat ni an timi cu Trump nih Martial Law ahmang kho ti lo tiah an ti. Asinain ataktak ahcun January ni 20 chunhlan tiang hi Donald Trump nih nawlngeihnak dihlak angei dih. Cucu House speaker Nancy Pelosi nih atheih taktak mi asi. An rawiphir ning vialte hi Trump nih atheih dih ruangah an thin aphang, Martial Law ahman taktak sual lai i, timhtuahmi vialte alo dih lai tiah an ttih tuk.\nCucaah zarkhat te hmanh hngah an tim tilo i, impeach tuah an timh i, cu hlan an tuah ballomi vialte tutan ahcun an ziaza an langhter. Nancy Pelosi thiltuahmi cungah ramdang cozah vialte zong an khuaruahhar dih ti asi. Martial Law thanhnak ding aruang hi nifatin a um lengmang cang, Atu Democrat pawl an thiltuahmi adik lomi ITALY-GATE an timi president thimnak ah vote rel lio ah Trump Vote cu,\nBiden vote ah an kalter mi zong ramdang asimi Italy le Germany hna nih Dominion seh hmangin an rak control dih tiah atheimi hna cu Trump nih afialmi hna US ralkap mi cungcuang special commando hna thiltuah arak si. Hmunkhat ah an ttuanti cang. Martial Law thanh hi ralkap nih an duh lo tiah ralkap lutlai tthenkhat aho ti theih lomi hna nih an chim timi zong kha an tleih khawh cang mi hna zong asi.\nAruang cu Obama chan ah ralkap lutlai tthenkhat an um rih ti asi. Ralkap hna zong nih thimnak kong ahman loning vialte an theih dih. Ningcang loin Biden atling timi zong an lung anuam hrimhrim ti lo tiah an chim. Thil umtu ning zoh cuanh tikah zeitik caan paoh ah timhcia tein ralkap, navy siseh airforce hna cu an um cang i, zeitik ahdah rian an ttuan lai timi tu cu theih asi rih lo.\nThawngpang tlamtling tu cu vun langhter colh kan zuam lai. Alangh ning zoh tikah Joe Biden hi president caah luh dingin timhtuah cu asi. Asinain ram le miphun ahlawtu dirhmun ah a dir cang i, minung pakhat report ning le bang cun January ni 20 an i hngahhlang khawh men, asinain president caah luh ding nicaan ah thong zong alut khomi asi tiah ati. Kei zong cucu ahman ko hnga lo maw tiah ka ti ve, Curuang ah lungdong loin Bawipa aw hi hngak in thla cam ko hna usih Bawipa cu atlai bal lo. By Dr PC Biaksiama\nPRESIDENT TTUAN LOIN BIDEN CU THONG ATLA KHOMI ASI CANG\nOBAMA MINUNG PAWL NIH DONALD TRUMP AN DOHNING VIALTE


Ka Fa Hi Bantuk Cu Thisen Chuak Hnawh Phu Mi A Si. – Chintanbo\nKa Fa Hi Bantuk Cu Thisen Chuak Hnawh Phu Mi A Si.\nFebruary 12, 2021 admin CHINNEWS 0\nBochan Mi Salai Ngun San Aung nih a zaam lai te ah hi bia hi a chim. Uar um kho taktak si. Hi bantuk in ralkap lak in a zaam hi tlaih a ttih ruang ah siloin a tuan deuh rih an ti caah le tlaih a duh rih lo caah zaam in aa thup mi a si. Salai Ngun San Aung bantuk hin ho hmanh Ralkap i tlaih ter hna hlah usih. A si khawh chung cu i bawm chan cio hna usih. Mah ti hin Salai Ngun San Aung nih aa thuh hlan te ah hi bia hi a chim.\nHakha khuachung ah khua a sami nulepa ulenau vialte hna kan bochan hna kan upat hna. Tu kan thawkmi rian hi a dongh tiang rak pehzulh hrimhrim uh tiah cah kan duh hna. Kan tinhmi hmun phak hlan ah kan ngol ahcun kan techin fapar nih kanmah bantuk in salnun an vun tuar rih lai rak philh hlah uh! Thisen le nunnak pek a herh zongah timhcia kan si.\nA tangmi ka hawile vialte zong ralring tein rak um uh. Hohmanh itlaihter hna hlah uh. Pkhat khat an tlaih sual hna ahcun mizapi nih rak zuanhnawh hna ulaw thonginn rak phakter hrimhrim hna hlah uh.Ka pa biacah “Ka fa hi bantuk cu thisen chuah hnawh zong a phumi si”\nBREAKING NEWS ! Salai Ngun San Aung Tlaih Ding In An Kawl Cuah Mah Cang.Ralkap nih Warrant an chuah i tlaih dingin an ka kawl cang. I tlaihter ka duh rih lo caah kaa thup ta lai. Ka himnak ding thla ka cam piak cio uh. စစ်တပ်က ကျွန်တော့ကို ဖမ်းဝရမ်းထုတ်လိုက်ပြီ။ ခဏ ရှောင်ထားပါတယ်။.\nEmergency In Rat A Duh Mi UN Palai,Min Aung Hliang Nih VISA A Pe Duh Lo.\nGen- Min Aung Hliang Nih Ni Hin Union Day I A Bia Chim Mi Hi Zumh Um Lo Tuk MI A Si.


Halkha um Miphun dang pawl nih CNLD an vote lai maw? Miphun Party dir hi a herh/palh maw? – Hakha Cherry\nHalkha um Miphun dang pawl nih CNLD an vote lai maw? Miphun Party dir hi a herh/palh maw?\nHalkha khuachung ahhin milu 30,000\nthongsawmthum kuakap an um. Cu ahcun thongnga 5,000 hrawng hi miphundang atam-u Kawl an si lai tiah ruahdomh a si cozah riantuan, ralkap le company riantuan an tam.\nTuchun NLD Halkha khuachung an ichawh nak zongah miphundang an tam tiah theih a si. Phun dang in chim ahcun NLD le USDP cu Halkha ah campaign tuah hau loin vote 3,000 thongthum hrawng an i hum cia cang tinak a si. Kannih cu Chin kan si lo le zeitindah kan in vote rua hna hnga” an kan ti.\nAn palh hrimhrim lo. Zeitindah an miphun a si lomi party cu an vote duh khe lai.Asi kun ah Chin mipi nih teh Chin party cu vote an pe kun lai maw? An pek kun lo ahcun (pek a herh lo kan ti ahcun) Chin party cu kan hrawh lawlaw kun ne lai maw? Pu Lian Uk nihcun CNF le CNLD hi um hlah sehlaw miphundang hmai hmanh zeitindah kan khah lai” ati ko khah.\nKan Bawipa Jesuh nih hi vawlei ah riantuan hram a thawkka ah Sifakmi hna sin i thawngtha chim awk ah. saltangmi hna sin i luatnak thanh awk ah le hremmi hna luatter dingah a ka thlah ti hi a chim hmasa bikmi thawngtha a si Luka 4:18.\nA ngaingai ahcun miphun le biaknak ah thleidannak fak bik a tuartu, hrapcheu tiang dolh cangmi le a sifak bikmi Chin miphun kan himnak ding, luatnak ding le damnak tling kan hmuh khawh nakding hi Bawipa Jesuh hi vawlei a rak rat hnawhchan pakhat a si.\nCucaah miphun ah fek tein dir hi ilaklawh hrimhrim hlah usih. Khrifa hna kan rian a si. Na ke hnih tein miphun ah chia ko. Teinak kan hmuh hrimhrim ko lai.Bawipa pei kan lei ah a ttang cu!Credit-Salai Ceu Bik Thawng\nVP Pu Henry Van Thio nih VP dir hmun in a rian hi ttha te in atei I attuan khawh.\nBreaking News Hakha khuachung ah COVID-19 lung hrinh mizaw mi nung pathum hmuhchap a si


Khah! Zing Tin Cuai Timi Facaebook Pakhat Nih Lainu Pakhat Thangchiatnak Kong A Tialmi Fianternak – Chin World News Evening\nHawi le hna hi nu i ca apostmi hi alih lawngte apostmi asi caah, rak share hlah u. Cun a profile hmanthlak hmanh tar ngam lo in fake acount hmang in mi phomh le mi soisel lawngte ahmangmi asi caah mifim lawngte nan si ko i nan theihthim dih ko laidah tiah ruahchannak ka ngei. Cun amah he hin zei hmanh kan i si bal loh nai ah global Rawn Chin ah hin nelen par asoiselnak ca apost mi ah hiti mi soisel hi atha lo kan lai mi min ngei tete kan i ngeihmi hna hi cawisan dg tu an si ka ti mikip nih comments ah faktuk in an phomh cun aca post mi an deleted piak.\nCun Kha bantuk i ca apost caah, ester fan pa10 bak te ester fan in an chuak le kha zongkha nangmah ruangah asi ka ti. Cu caah ka cungah alungfak i ka fb pic ah tong lo nu, e na sam chia zong kan phawi dih lai. Ester na vote mi cu kan cham lai aka ti i ka cham reng ka ti ve ko aka ti ning kha ka duh lo caah kha ti khan ka lehnak asi.\nCun na adress le an min ka pe aka ti le pek hau loh. Ka min in kuat khawh asi ko ka ti le Na kuatmi zet aka ti le tinghra ka ti. Kan cham nemmam lai loh na lungput achiatnak le ester na tenh lo ning kai fiang aka ti aka cham lo dg khi kai fian tuk caah ka tihram i ka cham reng ka timi asi. Cun benjamin he ester he ka post hna an pahnih hmanthlak kai tar le mah cangka in ester cu na cawi chel na thumh chel aka ti.\nEster na vote mi cu na kan holh chuak aka ti i, asi lo ning in bia aka leh caah hi tlukbin kan si khawh tawk kan tenh ve hna le thazang kan pek ve hna lio ah aduh poah in a ka ti le hi bantuk minung he i pehtlaih hi atha lai loh. Ka ti le ka delete dih i ka block.\nCu cangka in, atu ca hi alih bak in atialmi asi. Leh ka tim loh, ka leh ahcun amah cu pei ka lawh lai cu ka ti le daitejn ka um ko. Singapore ah sin um,atuan aka ti rih, lih ek ceh bak asi. Ka rian zong athei lai loh, tlangval ka ton le ton lo zong athei fawn loh lih bak aka timi asi caah A share mi hna nan um ahcun rak deleted te u law tiah kan cah duh hna.\nHica hi tial kai tjm lo nain, hawikom dawtu tete nih nan sia a rem ve lo ca le, ka chungkhat ramchung ram lengmi nih Nan sia arem lo caah theihternak ka vun tuahnak hi asi. Group admin nih, hi bntuk,ca post cu atha lo nan ti asi le ka,delete piak te ko u ka thin hung lai loh.\nNote: Hihi kanmah ruahnak in ka tialmi a si lo. Rebacca Duhduh timi nih attialmi a si i amah theihpinak in le amah nawl peknak in kan postmi a si. Amah sinah halnak kan ngeih hnuah kan thlahmi a si.


Thih Dar! Rev. Chan Kep Tu Nih Mual A Kan Liam Tak E – The Cherry Par\nThih Dar! Rev. Chan Kep Tu Nih Mual A Kan Liam Tak E\nMarch 16, 2021 March 16, 2021 Cherry News\nBelhaar khuami Hakha um Rev. Chan Kep Tu nih March 16,2021 zinglei 5.30 am hrawng ah khan a kan liam tak e.\nSaya Kep hi Hakha um Bual Mino zong nih kan i bochan taktakmi a si. A tubantuk in a thih thawng kan theih cu ngeih a chia kho tuk e.\nA thih ning hi, A thin a bo mi a um i a luancia zarhhnih hrawng khan Mandalay ah Operation tuah ah an kal i, Nizan kha Mandalay in an rak kir lei Kankaw an phak ah a kan thih tak hi a si. Tantaak mi chungkhar Pathian nih hnem ko hna seh mu. Rest In Peace (Saya Kep). Credit: Amon Chan Bawi Uk\nKa nau aw Biak inn nan sak mi adih cang nai pum menh lo e nan rian a tam tuk rih e krihfa bu na kal tak tuan tuk hna e, mission Anabaptist church kal tak anza rih loh e. Bawipa khua khan hi e aruah awk hngalh ahar tuk e, kan siang lo tuk e ka nau aw.\nSaya Pahu aww na nau nih tuantuk ah mual an liamtak hna ti thawng kan theih cu kan lung atha hrim lo ee. Kan biak Pathian tu nih in hnem hna sehlaw nan mitthli in hnawh piak ko hna seh mu. Nan Ngaihchiatnak ah tuarpi nak he,\nRobert pa te chungkhar. Saya Hu, Pathain saltha na nau Rev. Pa Kep nih an kan liam tak thawng kan rak theih cu kan ngaih a rak chia tuk ee. Ngaihchiami chungkhar le Khrihfabu Bawipa nih in hnem in daihnak in pe ko hna seh tiah thlaza cam bu he ngaichiatnak kan in hrampi hna.\nIndia cozah lei chim ning ah “February thla dih lei khan palik tampi kan ram ah an zam. Ralkap uknak duh lo ah an rak zam i 400 leng an si cang. Tam deuh cu palik an si. Meithat zong an um,” tiah an ti. A zammi tam deuh cu Mizo ram lei in an lut ti si. A zammi lei nih an chin ve mi cu “ralkap nawlpekmi zulh I mipi hrem le thah kan duh lo caah kan zammi si,” an ti. Ref.bbc\n← CNF Finance Secretary Pu Rokhawma Fanai nih CNF budget in 80% cu CNA (ralkap) caah kan hman tiah fiangte in a ttial\nRalhrang ralkap ruang ah mi tampi nih Hlaing Thar Yar an chuah tak thluahmah cang →


Mi Nauta nih Mi Lianngan Thluachuah a Pek - A VEL IN KHAMH KAN SI\n“Cun Josef nih a pa Jacob kha a ratpi I Faro hmaiah khan a chuahpi. Jakob nih Faro kha Thluachuahnak a pek. Faro nih khan, “Kum zeizatdah na si?” tiah a hal. Jakob nih cun, “Ka Vahvaih chung hi kum za le sawm thum a si cang. Hi kum hna hi a harmi kum an si. Ka Pupa hna an vahvaih kum he tuak chun ahcun tlawmte a siko,” tiah a leh. Jakob nih cun Faro cu Thluachuah a pek tak I a kal. Genesis 47:7-10\nJosef nih a chungkhar pawl cu Egyp ram ah a lak hna I, a Pa cu a bawi pa Faro he theihternak a tuah hna. Faro cu Egypt ram ah Bawibik asi, President asi, ralkap vialte uktu, le an ram ah nawl a ngeibik mi Pa asi. Culioah Jakob cu Mi vakvai, tukhal pawl I an pa, an ram ah a tlungmi Mangttam ruangah an chungkhar ning in thi ding an si caah an ram chuahtak in miram ah a peemmi, Tarpa asi. Faro he an dirhmun tahchunh tikah an niamsan ning hi aa dang ngaingai. Sihmanhsehlaw, khuaruahhar asi mi cu, “Jokob nih Faro thluachuah a pek,” tikha Baibal ah VOIHNIH bakte kan hmuh. Zeitindah cuthil cu a si khaw? Zeitindah zeihmanh a ngei lo mi tarpa nih a tlam a tling taktak mi Faro kha thluachuah a pek khaw? Zeitindah Santlai lo nih mi lianngan kha thluachuah a pek khawh? Zeitindah sifak pa Jakob nih Mirum pa Faro nak in tam deuh a ngeih khawh? Hithil hi zohtikah Lianngannak le rumnak kan timi hi zeidah asi? A Phi cu – PATHIAN- asi ko.\nPathian nih Mirum hna khuaruahharnak ding ca le Teinak ding caah vawlei ahhin hruh a lo mi thil kha a hman theu. Pathian nih a duhnak le a thluachuah kha ngakchia bantuk asimi hna sin in a langhter theu. Pathian nih a dong lo mi a biakam hi tangka, rumnak, thawnnak le nawlngeihnak hna hau lo in a tlin khawh nakhnga minung hi thawnnak a pek lengmang hna. Vawleicung ah hin, a rum, a thawng I nawlngeihnak in a khatmi minung hna nakin Zumtu (Mithiang) hna I Thlacamnak le Pathian thangtthatnak hi a sangdeuh I a ngandeuhmi laksawng asi.\nHi zawn ah kan khuaruahnak a buaidih kho. Pathian khuaruah ning le thiltuak ning hi fiang tein kan hngalh ahcun vawlei ahhin Thilhar kan ton mi le san kan tlaih lo mi ruangah lung dong in va um le, kan rum kanngeih I mi nak in kan sandeuh, nawl kan ngeihdeuh ruangah Ruamkai le ninghngal I va um a herh lo zia kha fiang tein kan hngalh khawh hnga. Pathian nih Santlai lo kha niamdeuh ah a chiah lo bantuk in mi rum le mi lianngan zong kha Ngan/Sang deuh ah a chia hlei lo. Amit ahcun vawlei rumnak le lianhngannak cu pakpalawng lawng te an si dih ko. Pathian cung ah kan MIT kan chiah I amah mit in Jokob nun hi kan zoh ahcun a harnak kum le caan vialte nihin Zungzal nunnak Man an rak ngeih i vawlei ah a tlam a tling taktak mi Faro nak in Pathian hmaiah a sunglawi deuhmi (Jakob cu) a rak si. Vawlei tuak ning ah Jakob Sifah nak le Harnak cu Faro rumnak nak in Pathian mit ahcun a rak sunglawi deuh. Asullam cu Pathian nih vawlei rumnak hi biapi ah chia lo in, Amah bochannak le amah thangtthatnak Nun kha a liannganbik ah a chiah caah asi. Pathian tthatnak asi.\nMidang thluachuah na pe bal hna maw? Nang cu Jakob bantuk in Pathian fa na si. Jokob cu Vanfa, Pathian fa a si caah Faro thluachuah a peknak asi. Thluachuah timi sullam kha fiang tein a hngalh caah amah nak in a thawngdeuh I a rum deuhmi Faro kha Thluachuah a peknak asi. Jakob nih Faro thluachuah a pek lawng siloin nihin kan Mah tiangzong Thluachuah a kan pek rih. Jakob nih Faro chungkhar ca nakin nihin kanmah caah thilttha relcawk lo in, tamdeuh pi an chuahter. Zeicahtiah Jokob te chungkhar nih thluachuah vialte lakah a ngan bik le a sungbik mi Jesuh an kan phawrh. Jesuh kha fiang tein kan hngalh tikah, Thluachuah hi zeidah a si tikha kan fiang I, zaang te le zalong tein midang kha thluachuah kan pek khawh ve hna. Midang kha thluachuah pe ding in ka hmang ve tiah Pathian sinah thlacam.\n1. Jokob nih Faro cu zei thluachuah dah apek?\n2. Sifak nih Mirum thluachuah pek hi a sullam zeidah asi tiah na ruah?\n3. Nangtah midang thluachuah petu ka si ve tiah naa ruat bal maw?\n4. Midang na pek khawh mi thluachuah cu zeidah asi?\nAtanglei cakuang chungah na zumhnak kan hrawm ve. Pathian thawngttha na phuan asi.


Praise & Worship le Nihin Khrihfabu – INDIANA CHIN BAPTIST CHURCH\n1. Praise & Worship Sullam (What is Praise & Worship?)\n“Praise & Worship” biafang hi lai holh in kan ngei rih lo. Laimi Khrihfabu tam deuh ah hi mirang biafang cu hman cio a si i, “Praise & Worship” ti kan chim/theih ahcun pumh lio ah mino pawl nih an kan hruai tik i kan tuah/sak tawnmi khi mithlam ah a cuang. “Praise” ti cu “Thangthat” ti a si i “Worship” ti cu “Biak” ti a si ko caah a tluannak bik cun, “Chanthar hla in Pathian Thangthat le Biak” ti a si hnga.\nZeiruangahdah “Praise” le “Worship” hi fonh in min sak a si hnga? An idannak tah zeidah a um hnga? Mirang nih, “Praise is about God, worship is to God. Praise is opening up, worship is entering in. Praise is boldly declaring, worship is humbly bowing in the presence of a Holy God. Praise applauds what God has done, worship is honoring God for who He is” an ti. “Thangthat” ti cu Pathian kong kan thangthat a si i, “Biak” ti cu Pathian kan biak khi a si an ti. Cucaah, pumhnak ah Praise & Worship hla kan sa i caan kan hman tikah “Thangthat” he “Biak” he a sullam a ngeih a herh. Pathian kan “Thangthat” tikah kan music tummi, kan hlasakmi, kan chimmi, kan ruahmi, le kan cawlcanghmi nih “Pathian a thatnak/a lianngannak/a thilti khawhnak/ le a thianhlimnak” kong kha a phuan. Pathian kan “Biak” tikah cun amah Pathian (a thiangmi, a liannganmi) upat hmaizahnak kan pek i kan biak a si. “Thangthang” le “Biak” timi hi a sullam kau deuh in kan vun zoh hmanh lai.\nLai holh in “thang” kan timi khi “kong” he a sulllam aa khat. “Ka thang a ka chiat,” kan ti tik ah mi pakhat khat nih ka “kong” a chiatnak in a chim a si. “Ka thang a ka that” kan ti ahcun ka kong a thatnak a chim a si. Cu bantuk in, “Pathian kan thangthat” kan ti tikah “Pathian a thatnak kong, a si loah, Pathian nih a tuahmi thil tha kong kan chim” a si. Salm 145: 4 ah, “Na tuah sernak cu chan khat hnu chan khat thangthat a si lai, thil khuaruahhar na tuahmi cu aupi an si lai,” tiah a ti. Salm 22:22, 25 ah, “Na tuahmi kha ka mi cu ka chimh hna lai, an i pumhnak ah kan thangthat lai…. Aa pummi dihlak hmaiah, nangmah cu na tuahmi ruangah kan thangthat lai…,” tiah kan hmuh. Cucaah, thangthatnak cu Pathian nih a tuahmi thil tha, khuaruahhar hna kong kha phuan a si. Cun, Salm 145:2, “Nifate in kan thangthat lai i a zungzal in kan lawmh lai,” ti kan hmuh fawn. Hi nih a kan chimhmi cu “Pathian thangthat le Pathian Lawmh (Thanksgiving) hi aa tlaimi an si” ti hi a si. Salm 100 ahcun, “Vawlei mi vialte hna, lunglawm in Bawipa cu hla in thangthat u! Bawipa cu lunglawm tein bia u law lunglawmhnak hla he a hmaiah cun ra chuak u,” a ti. Cun, Salm 150:1-2 ah, “Pathian … a thawnnak cu vancung ah khin thangthat u! Thil lianngan a tuahmi ruangah amah cu thangthat u!” tiah kan hmuh fawn.\n“Praise” timi biafang kan chim fatin, “Pathian” a thang kan that ding a si i “Kanmah le kanmah” i thangthat ding a si lo ti zong a kan hngalhter chih. Pathian thangthatnak ahhin mah pumpak kong zeihmanh aa tel lo. Praise & Worship a hruaitu hna nih “Pumpak thangthatnak, pumpak mithmaitha hmuhnak, pumpak min ngeih duhnak” thinlung ngei bu in an kan hruai sual ahcun aa palh cang. Pathian a lianhngannak, a thatnak, a dawtnak, a thianhlimnak, le a thluachuahnak vialte lawng ruat in lungthin tak tein thangthat ding a si. Judahmi hna nih Pathian an thangthat tikah a hlan i an pupa chan lioah sal sinak in Pathian nih a rak luatter hna i khuaruahhar thil tampi tuah in ramcarlak ah a rak hruai hna nak le Canaan ram i a hruai hna nak vialte kha ruat bu in thangthatnak hla an sa tawn. Cun, Pathian thangthat tikah Baibal nih a kan chimhmi/onhmi cu: kan Ka in thangthat ding (Salm 109:30 “With my mouth I will give great thanks to the Lord” tiah a ti), kan kut thlir bu in thangthat ding (Salam 134:2), kut bengh bu in thangthat ding (Salm 47:1), Music phuntling in thangthat ding (Salm 150), Lam bu in thangthat ding (Salm 149:3, “Nan lamnak ah khan a min cu thatthat u”), dir bu in thangthat ding (Salm 135:2) a si.\nRick Warren nih cun, “The heart of worship is surrender,” (Biaknak i a muru cu pum i ap nun hi a si) a ti. “Na ka tei,” ti i a sung khan khi surrender cu a si. Sungh cu a hohmanh nih kan duh lo. Asinain, Pathian sinah “a sung ka khan” tiah mah le mah i ap tluk in a sunglawi mi a um lo. Rom 12:1 ahcun, “Pathian nih a kan zaangfahnak a nganmi ruangah hin, Pathian sinah a nung in pekchanhmi raithawinak bantuk in i pe tuah u; a rian ah aa pumpemi le cohlan awk tlakmi si tuah u; cucu biaknak taktak Pathian nan pek awk biaknak cu a si” tiah kan hmuh. Cucaah, worship (biak) kan ti cang hnu ahcun “Pathian sinah kan nun kan hlaan,” ti kan hngalh a hau. “Bawipa kan nunnak kan pek, na duh bang in ka hmang ko,” kan ti a hau.\nPathian “Biak” timi biafang hi Baibal ca chungah “Khukbil” nih a zulh lengmang. Khukbil nih a chim duhmi cu upat hmaizahnak sangbik kan pek ti nak a si. Salm 95:6 ah, “Ra tuah u, kun u sih law bia u sih, a kan Sertu Bawipa hmaiah cun kan khuk i bil u sih,” tiah kan hmuh. Biakam thar chungah “Biak” timi sullam fiangtuk i a kan chimmi cu nichuah lei mifim hna nih naute Jesuh an biaknak kong kha a si. Matthai 2:11 chungah cun, mifim hna nih Bawi Jesuh an ton tikah, “An khuk an i bil i an biak. Cun an zal chung khan laksawng an i chuah i an pek, cu an laksawng cu sui le frankinsen zihmui le mura zihmui an a si” tiah kan hmuh. Hi nih hin thil pahnih a kan cawnpiak. Pakhatnak cu: Pathian kan biak tikah pakhat khat kan hal or hmuh kan i tim si lo in Pathian sinah laksawng kan pek tu khi a si (worship is giving, not getting). Cun, pahnihnak cu Pathian kan biak tikah upat hmaizahnak sangbik kan pek i kan nun kan pek tikah a kan cohlanmi kan si a herh. Kapkhat in kan chim ahcun, kanmah i a thabik kan pek a hau. Siangpahrang David nih cun, “I will not offer to the Lord my God sacrifice that have cost me nothing” (Bawipa ka Pathian sinah, a man zeihmanh ka liam lomi khangh thawinak cu ka pechan kho hna lai lo) tiah a rak ti.\nCun, Pathian kan Biak tikah upat hmaizahnak kan ngeih khawh nak hnga caah a herhbik mi pakhat cu kan thinlung in, “Pathian hmai ah ka dir” ti kan hngalh ding hi a si. Joshua nih Bawipa Vancungmi pakhat a ton tikah vawlei ah a bawk i a biak i, “Ka Bawipa nih a salpa a fialmi cu zeidah a si?” tiah a hal. Cun Bawi ralkapbu hruaitu nihcun Joshua sinah cun, “Na kedan kha i phoih hna; zeicahtiah na dirnak kha hmun thiang a si” tiah a ti (Joshua 5:13-15). Isaiah 6:1-3 chung zongah mei bantuk a simi thil nung nih an mit cu an thla in an i huh i Pathian cu, “A thiang, a thiang, a thiang, ralkapbu Bawipa cu a thiang, vawlei cung vialte hi a sunparnak in a khat dih” tiah an ti. Cucaah, kan dirnak hmun cu hmun thiang a si ti kan hngalh ahcun Pathian hmaizah lo in kan um kho hrim hrim lai lo. Hlan lio chan ahcun Pathian an rak biak tikah raithawinak sa an rak thah tawn. An kedan an rak i phoih tawn. Sihmanhsehlaw, nihin Biakam thar chan ahcun kan thinlung kedan tu i phoih in le kan nunnak tu a nung i pekchanhmi raithawinak bang kan i pek chan a si cang.\nA cunglei ah kan hmuhmi Pathian Thangthatnak le Biaknak hi kan zoh tikah Pathian kong le Pathian ca lawnglawng ah a si. Minung caah a si lo. Voi tampi cu Pathian thangthatnak hla kan sak tikah mipi kan sakpiak hna, entertain kan tuah hna tiah kan i ruah sual tawn. Mipi zong nih live show a zohmi bantuk ah kan i ruah sual tawn. A si lo. Pathian kan bia. Judah mi hna cu Babilon ram ah “Kan i nuamhnak caah nan Zion hla in entertain kan tuah u” tiah an rak ti hna lio ah an rak al hna. “Zeitindah Bawipa hla cu miphun dang ram ah kan sak khawh lai? (Salam 137)” tiah an rak al hna. Pathian thangthatnak hla cu zeitindah midang entertain nak men ahcun kan hman khawh lai?\n2. Praise & Worship aa thoknak (The origin of P&W)\nPraise & Worship hla aa thoknak “Contemporary Christian Music” kong kan zoh hmansabik lai. “Contemporary Christian Music” timi Khrihfa Chanthar Hla hi 1960s hnu lawng in a ummi a si. A hlan ahcun Hymns lawng lawng hi sak a rak si. 1960s hi vawlei cung tuanbia ah thil ropui tambik a can/chuah kum le chanthar aa thok kum a si. Hi kum ahhin chanthar hla “Rock Music” a hung chuah kum zong a si i, hi caan thok hin “Rock Music” hla aw kha Pathian bia bunh in phuahmi le sakmi hla CCM cu a hung chuak. The Music of Angels timi cauk chungah Patrick Kavanaugh nih, “Many factors came together to make the 1960s one of the most tempestuous decades in modern history…. Two of the most significant phenomena that emerged from this seedbed of turbulence were the rapid growth of secular rock music, and the Jesus movement. … By 1965 rock music was a billion – dollar industry that could not be ignored by the world. Nevertheless, most of it could not be understood, accepted, or appreciated by the Christian Church, whether Catholic, Protestant, or Orthodox.” tiah a tial.\n“Father of CCM” tiah an rak auhmi cu Larry Norman (1947-2008) a si. Khrihfa innchungkhar ah a thangmi a rak si nain, kum 9 a tlin in Biakinn chung i Hymns sak i dir kha a celh in a celh ti lo. “Pathian hi chan hlun mi a si caah Hymns zong hi vawlei hramthok ka i rak phuah cangmi a si hrim hrim lai,” tiah a hmet lio ah a rak ti tawn. A hung upa deuh i chanthar hla aw (rock music) laak in Pathian bia (Baibal ca) a bunh i a sak. A hla phuahmi lakah mi tampi nih an rak uarmi cu “I Wish We’d All Been Ready” timi a si i Luke 17:34-36 chung bia Jesuh Khrih ratthannak kong a si. Keimah zong nih ka rak uar ngai mi le mirang hla ah ka rak sak hmasabik pawl a rak si. Cu ti cun Chanthar Pathian Hla sak cu a hung karh i “Jesus movement” ti tiang in min a hung ngei. Mah chan lila ahhin Revival ( ahlei in Pentecostal movement) a hung tlung zu le sa le drugs ah aa ciahmi mino tampi a lung an rak i thleng i biakinn an panh. Biakinn zeitik hmanh ah a phan ballomi mino hna caah cun Hymns sak cu vawlei dang minung hna hla ah ruah a si cang. Ni fatin in an rak theihmi le an i nunpi mi Rock Music lawnglawng kha kan hla an ti. Cutikah CCM hla cu sak zuambik ah a hung cang. Pentecostal movement a um deuhnak hmun tam deuh ah hymns sak lo in CCM hla sak hi a karh a rang deuh.\nChanthar Pathian Hla hi a tlangpi cun phu hnih in an then. A phu-khat-nak cu hlasakthiam pumpak le a bu nih CD an chuah, khual an tlawng i, Secular Rock Industry bantuk in, concerts a tuahmi an si i CCM tiah an auh deuh hna (biana ah, Amy Grants, Michael W. Smith, dc Talk, Jars and Clay, and Steven Curtis Chapman te hna an i tel). A dang phukhat cu zapi nih a bu in sak awk a thami hla an phuah i ipumhnak ah hmanmi Praise and Worship Music a si (biana ah, “The Big Three”: Maranatha! Music, Integrity Music, and Vineyard Music Group te hna an i tel). Nihin ah Laimi Khrihfabu tampi nih kan hmanmi P&W hla tam deuh zong hi hna phu-hnih-nak nih an chuahmi deuh hi an si. Hi ti i P&W hla a hung karh deuh tikah Khrihfabu a tam deuh nihcun tuan ah an cohlang kho lo. Zeicahtiah Secular Rock Music in a rami a si i a bia lawng lawng Pathian bia an bunhmi a si caah a thiang lo tiah an ruah. Khuachia Hla (Devil Song) a si a timi tiang an rak um. Cun, P&W or CCM hla a satu pawl zong an muisam zoh tikah Secular Rock Stars he an i dannak a um lo an ti. Drum le Music thangpi in an tum i hlawh le lam pah in an sak tikah “Thiang Thlarau forhfialmi silo in Khuang thlarau a si” an ti. Do tu tampi a rak tong. Sihmanhsehlaw kum 30 hrawng a hung rauh tikah cun abik in US ram chung Khrihfabu tam deuh ahcun kham khawh ti lo in P&W hla saknak nih hmunhma fek thup a hun lak cang.\n3. Zeiruangah dah Praise & Worship kan herh? (The Power of P&W)\nKhrihfabu chungah P&W kan herhnak bik a ruang cu a pakhatnak ah, chanthar music cu mino hna nih an hmanmi holh a si caah a si (Contemporary music is the language young people speak). Mino hna nih an ihlauh in an ihngilh than tiang zei an tuah paoh ah ngollo in an tonghthammi CDs, iPods, iPhones, You Tube, My Space, cell phones, le downloads an tuahmi vialte hna hi music he aa pehtlaimi lawngte a si. Mino pakhat khi a paw a taam lioah phaisa then law Sandwich nak in iTunes card aa cawk hmasa lai ti a si. Phun dang in chim ahcun, Contemporary Music cu mino hna nih zingzan in an hmanmi an holh ah a cang. Missionary pakhat cu Kawlmi sinah a va kal tikah kawl holh in a holh ve a hau. Rakhine ram ah mission a tuan ahcun Rakhine ram i an hmanmi holh a thiam a hau. Cubantuk in, mino hna sin i kan um ahcun anmah mino holh kan hman/thiam a hau ve.\nPahnihnak cu pakhatnak he aa pehmi a si; mino, a hlei in Americans mino a tam deuh, caah chanhlun hla (hymns) hi an thinlung ah a lut ti lo. Traditional pumhnak hmun paoh paoh ahcun mino an zor chin lengmang. A tlangpi in chanthar pumhnak (Praise and Worship hmannak) tu ahcun mino an karh. Tuhnu kum 20 ahcun Traditional pumhnak ahcun mino hmuh awk an um ti lo kho men. Cucaah, “Upa caah biahalnak cu: ‘Na fanu na fapa Khrih sin i phanhpi khawh ding caah na music na thleng siang maw (surrender na tuah siang maw)?’ ti hi a si,” tiah Pastor John Bisagno nih cun a ti. Southern Baptist Convention ah leadership consultant for preaching and worship a simi James Emery White nih cun, “many churches that changed styles to using more contemporary Christian music, appeared to have a quicker growth” a ti. Cucaah mino tampi nih Jesuh Khrih sin an panh khawhnak le Khrihfabu a thancho nak ding caah cun P&W hi a biapi ngaingaimi ah a cang.\nA pathumnak cu zeibantuk hla aw hmanh hi Pathian thangthatnak caah cun an tha dih ko. Pathian cu hla nuar lawng a duh i hla rang a duh lo, disco nak in country hla phun a duh deuh ti zong a um lo. Hla a chia a tha ti a thleidang tu cu a ngaitu hna i kan background le culture ah aa hngatmi a si. Kan theih lengmang mi le kan i thanpimi hla hi kan i ziakbik cio ko. Rick Warren nihcun, “there is no such thing as ‘Christian’ music; there are only Christian lyrics. It is the words that make a song sacred, not the tune. There are no spiritual tunes. If I played a song for you without the words, you’d have no way of knowing if it were a ‘Christian’ song.” Kan baibal chungah hin Pathian thangthatnak le biaknak hla bia tampi an um. Sihmanhsehlaw, a hla aw an rak bunh chih lo caah Baibal chungah hla aw a um lo. Chan khat hnu chan khat in a hla aw cu aa thleng lengmang ve. Khrihfa thawk ka ahcun Judah hla aw (Jewish melodies of the Jerusalem church) an rak hman. A rung rauh deuh tikah the Gregorian chant timi hla phun hi an run hman bik (RC ahcun an hman rih theu). Cu hnu 1500 hnu cun a tu i hymnal pawl hi run hman a si. Handel nih a phuahmi Messiah timi hla hmanh hi an sak ka ah Khrihfabu tampi ah an rak cohlang lo ti a si. A tu cu P&W hla chan a hung phan ve.\nA palinak cu, Pathian hi hla thar in kan thangthat ding hrim hrim a si. Baibal caah “Hla thar in Bawipa cu thangthat u,” ti hi tampi ah kan hmuh. Salm 40:3 ahcun, “Hla thar kha a ka cawnpiak, ka Pathian thangthatnak hla kha a ka cawnpiak. Hi thil cu mi tampi nih an hmuh lai i Bawipa kha an i bochan lai” tiah kan hmuh. Kan hymn book khi rel le sak tikah Pathian i minung a kan dawtnak le a velngeihnak, a thatnak le a zaangfahnak, a thawnnak le a lianngannak kong tampi kha an chuan i anmah chan lio i hla aw in an rak sak. Cun, hla phuahtu hna nih an cungah Pathian a thatnak le khuaruahhar a sinak kong kha hla in tehte an khan. Nihin kan chan ve zongah hin kanmah nih kan duhmi hla aw te in Pathian bia chuankhan i sak ding kan si. Cun, a luancia mi kum 300 lio ah zumtu pakhat khat nih Pathian he an i pehtlaihnak le a tehte khannak lawng sak ding kan si ti lo. Kanmah pumpak le Pathian kan i pehtlaihnak kan hla thar hrim hrim sak ding kan si ve. Martin Luther nih “A Mighty Fortress is Our God (ZBC.39)” timi hla a rak phanmi khi an khua i a ummi local karaoke bar ah an rak sak tawnmi secular hla aw aa lakmi a si an ti. Cun, Charles Wesley zong nih England ram i a rak larmi hla aw tampi zulh in Pathian hla a rak phuah hna. Calvin zong nih love song phuahthiam pahnih a rak hlan hna i a zumhnak le cawnpiaknak bia hna kha hla aw a rak bunhter hna ti a si. Cu nih cun, an mah chan cio ah thawngthabia meikangh in a rak kangh ter.\n4. Zeitindah Praise & Worship kan hman lai? (P&W and Chin Churches)\nKhrihfabu tuanbia ah zeibantuk music style dah kan hman lai timi bia-alnak (debates) ruangah buainak tampi a rak chuak tawn. Mah cucu “Worship War” tiah an auh. Hlan lio American phungchim minthang Spurgeon nihcun an music ministry cu “the War department” tiah a rak auh an ti. Nihin mah le Khrihfabu cio zongah bia-al-nak hi a chuak cio men ko lai. Khrihfabu nih “zeidah biapi ah kan chiah? A si lo ah a ho dah kan target an si?” ti hi i ruah ngai ngai a hau. Chan hlun minung deuh usa kan pek hna ahcun traditional worship style kan hman ding a si ko. Cun, chanthar mino hna usa kan pek hna ahcun Contemporary worship Service kan hman ding a si. Cun, a kaphnih in kan zawn kan i ruah khawh veve ahcun, a kaphnih in itheihthiam nak le zawnruahnak ngeih veve in, chan hlun le chan thar hla cawh khawh a si. Appreciate i tuah khawh veve i zuam a hau. Chan hlun minung kan dih tikah chanthar hla lawng a taang ve te lai.\nA biapibik pakhat tu cu: zeibantuk hla kan sak zongah Pathian nih a cohlanmi a si a hau. Pathian nih a cohlan mi biaknak cu pahnih lawng lawng a um. Johan 4 chungah Bawi Jesuh le Samaria nu tikhor kam ah bia an i ruahnak kong kan hmuh. Samaria nu nih, “Saya, Judah mi nih Pathian cu Jerusalem ah an biak, kannih Samaria tu nih cun hi Gerizim tlang ah Pathian kan biak,” tiah a rak ti. Jesuh bialehnak cu khuaruahhar a si: “Minu, ka chimmi hi zum; mi nih Pa cu hi tlang ah siseh, Jerusalem ah siseh an biak lo caan a phan lai… Sihmanhsehlaw Pathian a bia taktakmi nihcun thlarau le biatak in an biak caan kha a ra lio i hika hi a phan cang. Hi bantukin a biami hna hi Pa nih a duhmi cu an si. Pathian cu thlarau a si i a biatu hna nih cun thlarau le biatak in an biak awk a si” tiah a ti. Bawi Jesuh nih Judah mi nih Jerusalem i Pathian an biak ningcang zong a uar hlei lo i Samaria pawl nih Gerizim tlang i Pathian an biak ningcang zong zeiah a rel hlei lo. “Minu, zei style i Pathian nan biak ning hi a biapi lo. A biapibikmi cu “thlarau le biatak” in Pathian biak lawng lawng hi a si ko” tiah a ti duh nak a si.\nMember 25,000 a ngeimi Houston’s First Baptist Church ah kum 30 chung pastor a tuanmi John R. Bisagno nihcun, “Jesus tells us only two things are essential to acceptable worship. First, it must be in spirit. That simply means it must be sincere; from your heart. Second, it must be in truth, based on the Word of God” a ti. “Thlarau” a timi hi “Thiang Thlarau” he cawh sual lo ding a si. Pathian muisam keng kan sinak a langhtertu “kan thlarau” nih Pathian a thangthat ding a si. Ca thiang nih, “Bawipa na Pathian cu nan lungthin dihlak le na nunnak dihlak le na thazang dihlak le na ruahnak dihlak in na dawt lai (Luka 10:27)” a timi nih Pathian kan biakning cuai a thlai. Pathian biak cu hmur le ka men lawng in a za lo. Lungthin dihlak in biak ding a si. Lungthin um lo i Pathian thangthat cu thangthat a si lo, Pathian zawmhteih (an insult to God) tu a si. I Samuel 16:7 ah, “Bawipa nih cun mi nih an zoh ning in a zoh lo; mi nih cun lenglei langhning kha an zoh, sihmanhsehlaw Bawipa nihcun lungthin kha a zoh,” a ti. Rick Warren nih, “Today many equate being emotionally moved by music as being moved by the Spirit, but these are not the same. Real worship happens when your spirit responds to God, not to some musical tone. In fact, some sentimental, introspective songs hinder worship because they take the spotlight off God and focus on our feelings. Your biggest distraction in worship is yourself – your interest and your worries over what others think about you…. The best stye of worship is the one that most authentically represents your love for God, based on the background and personality God gave you” a ti.\nCun, Jesuh nih “Bawipa na Pathian cu na ruahnak dihlak in…” tiah voi 4 bak a nolh. Hi nih a langhter mi cu Pathian nih ruah setsai lo in hlasak, ruat set lo in thlacam, ruat set lo in ‘Halleluiah!’ ‘Amen,’ ti chim hi a lawm hrim lai lo. Ruat setsai lo i Pathian biak cu sullam ngei lo bak a si. Pathian kan biak tikah kan khuaruahnak dihlak cu kan tuahmi le Pathian sinah a phanh bak a hau. Kan hla bia lawngah si lo in, thla kan cam tik le bia kan chim bia hna hi, kan lei nih a lemmi biafang sawhsawh si lo in, kan hman set lo mi biafang thar hman zong i zuam lengmang ding a si tiah Rick Warren nih cun a chim theu. Biana ah, “Halleluijah, Amen,” ti biafang lawng siloin, “Bawipa min cu sunglawi chin ko seh, Bawipa vel cu kan caah a za ko, Bawipa dawtnak cu a thlum tuk” ti bantuk Baibal chung i a ummi biafang dawhdawh hman thiam a biapi ngai. Hi bantuk biafang kan hmanmi nih kan ruahnak dihlak in Pathian kan dawt a langhter. Midang thinlung zong a lak. “Bawipa na Pathian cu na thawnnak dihlak in na dawt lai” timi zong nih hin Pathian kan biaknak caah zeitluk in dah kan thazaang, kan caan, le kan ngeihchiah kan pek a herhzia a kan cawnpiak fawn.\n5. Praise & Worship Hruaitu hna ruahchih awk (Tips for P&W Leaders)\nA cung i kan hmuhmi vialte hi Pathian thangthatnak le biaknak hla a sami vialte caah a si. P&W hla kan sak tikah Pathian caah a si, Pathian nih a tuahmi kan thangthat i Pathian cu upatnak he kan biak ti kan hngalh cang. Zapi le P&W hruaitu kan i dan nak zawn bik cu: “Zapi nih thinlung dihlak in Pathian an thangthat i an biak khawh nak hnga caah hruaitu cu ti-lam sialtu asiloah bualkautu kan si. Hruaitu nih mipi kha entertain tuah a si lo, show tuah zong a si lo. Mipi thinlung le Pathian pehtlaihter kha an rian a si. Cucaah, mipi thinlung pialtertu si lo ding kha a biapi ngai ngai. P&W hruaitu cu mipi nih zoh a si caah hruaitu i aa hruk aihmi hnipuan, muisam le cawlcangh, le a samtuah vialte nih mipi thinlung a pialter khawh. Zohrem te in hnipuan ihruk a hau.\nCubantuk in, Music tumtu hna zong an tummi aw lawng a biapi lo, an thutdir cawlcangh vialte nih mi thinlung a piakter khawh. Pumh hruaitu nih, “A tu cu kan Pathian biaknak hram kan thok cang lai,” tiah a chimmi khi a ngai ngai ahcun a hman lo. Mi tampi cu Biakinn chung an lut i an thut bak in an Pathian biak aa thok cang. Pum-ap thlacamnak an ngei hmasa. Cun, bulletin an rel, Bible ca an rel. Zarhkhat chung chunzan in a cawlcangmi an thinlung kha daihter hram an thok. Cu lio ah music tumtu le hla hruaitu hna nih “dung-deng dung-deng” kan ti, music kan tuaitaam ahcun aa pummi hna caah hnahnok ah kan cang kho. Asinain, ningcang te in music tum ahcun Bawipa sunparnak a lang. II Siangpahrang 3:15 ah, “Tingtang tum thiam nih an hun tum tikah Bawipa ṭhawnnak cu a cungah a tlung” tiah kan hmuh.\nCun, Pathian thangthatnak caah cun zeibantuk hla hmanh aa khat ko kan ti cang kha. Asinain, hla vialte kha aa pummi caah an tha dih lo. Aa pummi mipi nih aa ziak khawh lomi hla aw cun Pathian a bia kho lai lo. Pumpak a rak thannak nunphung (culture) le kum saupi a rak i thanpi cangmi hla theihthampiak a hau. Cucaah, hla hruaitu nih mah duhmi hla nakin mipi caah aa tlak mi le an sak khawh dingmi hla kha biapi deuh ah chiah zungzal a herh. Mipi nih an kan zul kho maw, an thinlung kan la kho hna maw, an nginguih (boring) maw? ti kha ruah chih zungzal a hau.\nAdonghnak ah, P&W a hruaitu le a satu dihlak nih cinken a herhmi cu: “Hla/Music hi kan i tinhmi kawltung a si lo, Pathian kan biaknak ca i kan hmanrua a si” (music is not the goal, but a means to worship God). Chanthar hla in Pathian thangthat le biak hi zeitluk in dah a ṭhat le ṭhat lo cu, mipi nih Pathian kan biaknak ah zeitluk in dah a kan bawmh ti ah hin aa hngat. Mino tampi cu Pathian duh ruangah si lo in Music lawng an duh ruang lawngah Biakinn an phan sual lai ti hi phan a um ngai. Cucaah, P&W hruaitu hna le pastor te nih lungfim te in i ṭhit hruai zungzal a hau.\nPraise & Worship Hruaitu hna nih an palh theu bikmi pahra:\nPraiseandworshipleader.com chungah “Top 10 mistakes Worship Leaders Make” ti in an tialmi a um i bawmchantu tha ngai a si. A tanglei hi kong 10 hi rel in mah le mah biahalnak ngei hna u sih:\n1. Choosing the wrong songs (Hla thim palh)\n2. Doing too many new songs (Hla thar tamtuk sak)\n3. Singing in the wrong keys (Hla Keys palh)\n4. Just reproducing the CD (Mi nawl cawntuk)\n5. Being too Programmed (Ningcang tleihtuk)\n6. Poor communication (Hawi he i theihthiam lo)\n7. Failing to flow, worship is a journey (Boruak hoih in cawlcangh thiam lo)\n8. Talking too much, don’t preach (Biachim sau, phungchimtu dang an um ko)\n9. Going too long (Caan sautuk lak)\n10. Forcing open worship (Tleihkhip in mi hruai hman)\nCherhchanmi Cauk hna: (Bibliographies)\n01. Dawley, Tim. Christian Music, A Global History, Minneapolis: Fortress press, 2011,\n02. Smith, William S., Joyful Noise: A guide to music in the church for pastors and musicians. Franklin, Tennessee: Providence House Publishers, 2007\n03. Baker, Paul. Why Should The Devil Have All The Good Music?. Waco, Texas: Word Books, 1979\n04. Baker, Paul, Contemporary Music. Illinois: Crossway Books, 1985\n05. Kavanaugh, Patrick. The Music of Angels, Chicago: Loyola Press, 199\n06. Warren, Rick. The Purpose Driven Life. Grand Rapids: Zondervan, 2002\n07. Warren, Rick. The Purpose Driven Church. Gand Rapids: Zondervan, 1995\n08. Miller, Steve. The Contemporary Christian Music Debate. Wheaton, Ill: Tyndale House Pubs, 1993\n09. Bisagno, John. Pastors Handbook. Nashville: B&H Publishing Group, 2011\nKhrihfa Upa le A Rian →


CRC: Zawtfah Zohkhenhnak (Health Insurance) Cawk Khawh Asi! – Chin Modern News\nPosted By: chinmodernnews July 31, 2019\nMerchantrade nih tuahmi Mizaw Zohkhenhnak (MERCHANTRADE INSURE) cawk duhmi nih cawk khawh asi cang.\n1. UN neimi le nei lomi (CRC card etc) zong nih cawk khawh asi.\n2. Hi Insurance cu kum khat caah (RM. 2000) lawng asi.\n3. Kum 18 – 65 karlak minung nih cawk khawh asi.\n4. Thihloh ton tikah (RM. 2000) bawmh asi.\n5. Zawtfah le khawnden (accident) ruang i Clinic (Sekhan) ah na kal asi ahcun ninga hnu ah ni khat (RM 20) in bawmh asi i zarhkhat ah RM 100 asi lai (Clinic medical note piah a hau).\n6. Zawtfah le Khawnden ruangah Siizung (Hospital) ah na um ahcun ni khat ah RM 50 bawmh asi lai.\n7. Zawtfah le Khawnden ruang i Siizung um le Sekhan piaknak ah na dihmi cu kum khat caah RM 2000 cotin dingmi chung lawng in rel piak asi. Thawng hnih (RM 2000) cung na dih ahcun bawmhnak na hmu ti lai lo.\n8. Khawnden (accident) ruangah kutke tlamtling lo siloah zungzal riantuan khawhlo dirhmun na si ah siseh, thihlohnak na ton sual ahcun (RM. 9000) bawmh a si lai.\n9. Khawnden le zawtfah ruangah Ambulance (Mizaw phurhnak mawtaw) hlannak ah (RM. 1000) chap asi.\n10. Mah vialte hmuh dingmi hi Insurance na cawk bak in ni 60 hnu lawng in relpiak asi.\n11. Mah Insurance cawk man hi kum khat caah (RM. 120) asi i thla 6 ca lawng zong cawk khawh asi. Cun Merchantrade bank card tuah chih a hauh caah RM 10 le registration fee caah (RM 30) asi. Adihlak dih dingmi hi (RM 160) asi lai. Thla 6 ca lawng na cawk ahcun (RM. 80) lawng na dih lai.\nMerchantrade Insurance hi UNHCR nih a tuahtermi asi lo. Cun aa pehtlaimi zong an si lo. Cawk duhmi nih mah le Pengtlang/Fellowship cio sinah min pek khawh asi. Hlathlai na duh ahcun CRC ah zalong tein hlathlai khawh asi.


Thawngchia:Mandalay mipi nih harnak ngan taktak an tong ve cang – Lai Lungrawn Post\nMandalay ah Covid -19 Zawtnak Ngeimi Sii le Oxygen An I Za Lo Mandalay khuapi chung Covid -19 in a zawmi hna an zohkhenhnak Siizung ah Sii-bawi, Sii, Oxygen an ii zaat lo caah a thi an karh chin caah July 17 zong ah minung 24 an thi .\nMandalay khuapi in bawmchantuu bu i tuanvo ngeitu pakhat nih tu lio caan ahhin sii-inn ah zohkhenhnak tha te’n tuah khawh a si lo. sii-inn ah siibawi an tlawm caah le Sii zong a um lo. Oxygen a herh zong ah a zaw mi nih vaa kawl ding dirhmun kan si.Mah ruang ah nifatin in a thi mi kan karh chin nak a si tiah a chim.\nCovid in a zaw mi an karh ,a thi mi an karh ruang ah July a zarhhnih nak thawk in Oxygen le a herh mi thilri pawl cu faktuk in a man a kai dih.Dawr ahcun 40L Oxygen bukhat ah sing 8 hrawng a si i Taluk in chuah mi Flow Meker pakhat cu Thong 40 hrawng tiang a man a kai.\nTuan deuh lio khan Miahwahti ah Oxygen 40L ka cah ii Sing 8 a si cang. Phorh man le Flow meter bunh man a tel rih lo. Porh man le Flow meter bunh man he fonh dih cun ting 10 a si. Ting 10 chung in bunh mi flow meter hi 35000 ,40000 kan pek a hlan ahcun a tha bik pawl hmanh 25000 hrawng lawng a rak si tiah Mandalay bawmchantu bu ah a tel mi pakhat nih a chim.\nCovid -19 a si tiah an ti mi poh hi Oxygen a herh tiah a ruah sual mi nih a herh lo ah an i cawk cia ruang ah a herhtuk mi hna caah har nak an tong i thi ding a si lo mi tiang a thi mi an tam.\nBawmchantu bu nih a chimnak ah sii-inn ah aum i a thi mi zong an um i inn ah a zohkhenh mi zong am um i Siibawi hna minthut nak ca te he vui an si ko tiah a chim the chin post.


Rev. Lai Ram Hi Nih A Kan Liam Tak Cu, A Poi Tuk E, Laimi Hlaphuahthiam Pakhat Kan Sung Ko Ne – The Cherry Par\nRev. Lai Ram Hi Nih A Kan Liam Tak Cu, A Poi Tuk E, Laimi Hlaphuahthiam Pakhat Kan Sung Ko Ne\nChin miphun sersiamnak acawlcang pengmi, Bia le hla in bochanmi le biaknak le peng ihruainak lei bochanmi Rev.Lai Ram Hu cu pumsa ngandamlonak in March 28, 2021 zinglei sml 4:30 tluk Mandalay siizungah hi Vawlei nunnak in a kan liam tak. Miphun caah pekmi afapa Cadet John Biak Tin Lian cu 2014 November 19 Kachin ram ah Ralbawi sinak a cawnlio ah Kawl ralkap kahnak in a rak thi. Chin Miphun phungtungtu Rev. Lai Ram Hu philh na um lai lo. Tantakmi Chungkhar kan in ngaihchiatpi hna. Pathian nih in hnem hram hna seh! TCP Chungkhar\n← Leirawitu Tin Ceu Sang Cu A Khua Min Le Anu Le Pa Min Tiang Langhter A Si Cang\nNihin ah ram 12 MoD nih MAH warning an pek cang. →


Democracy Election kan ti kho lai maw? (တိုင်းသားများကိုနိပ်ကွက်နေတာလား?) – Lai Lungrawn Post\nDemocracy Election kan ti kho lai maw? (တိုင်းသားများကိုနိပ်ကွက်နေတာလား?)\nChaklei Rakhine Le Shan ram ah Election tuah tilo dingin an cancel hicu ralkap, Cozah le UEC hna nih Plan suaicia tein an khangmi asi ko ticu Monywa Aung Shin nih interview ah a rak chim chung mi nih a langhter ko. A fiang tuk ko. NLD tei khawh dingin aa zumh lomi khua lawngte cancel ansi.\nUnion Hlawtdaw Seat 20 hrawng cu a zor cang lai caah Cozah serkhawhnak seat 333 kha 313 asi cang lai i, NLD caahcun lam a kau khun cang tinak asi ko. Chim awk cu a tha taktak rih ve lo. Aruang cu tukum election ahhin Tlangcungmi party pawl nih Mah State lawng siloin Pimah Kawlram chungah ah Seat 60 lenglo an i cut ve ko caah hna a ngam rih ko. (Karen party hna cu Ayeyawady ah an cak ngaingai..etc. )\nAmahbelte a bikin Rakhine kan unau pawl caahcun an khua ram caah MP palai an ngei ti lai lo. Zeitin dek an i hruai te lai? Democracy ah a sangcem kan covo cu Election ah vote pek khawh hi asi i Kan Unau Rakhine miphun pawl cu Democracy covo an ngei ti lo. Tlangcungmi caahcun Miphunpi i an kan tuahto dan hi ruah taktak ahcun Ngaihchia kan si ko. Credit: Jacob R. Thang


Actress Thin Zar Wint Kyaw Le Japan Minthang Lukawng Pa+Video – LAI THEIHTLEI\nActress Thin Zar Wint Kyaw Le Japan Minthang Lukawng Pa+Video\nTuandeuh lio ah Actress Thin Zar Wint Kyaw nih a piaka zeih ah a ttha hnga maw tiah mipi sin ah biahalnak a tuah bal i, cu kong he pehtlai in a tangbik ah video in a chim mi ngaihchih khawh a si. Kan Kawlram chungah Actress Thin Zar Wint Kyaw cu mipi thinlung a la kho ngai mi minthang pakhat a si. Kum 33 zong a phan cang nain, pasal cu a ngei ve rih bak lo, nuamhsaihnak rumro in caan a hmang rih ko. A nih hi sexy ngai in aa hruk aih tawn mi a si i, a hmanthlak pawl le video pawl mipi hmuhnak in a langhter lengmang mi a si.\nTutan ahcun Actress Thin Zar Wint Kyaw cu Darling ngeih le pasal ngeih kong he pehtlai in a tu a dirhmun, a sining zoh in a tta pa Ko Nyi Sat Kyaw nih a chim phuan.\nA chim mi cu, “Thin Zar Wint Kyaw cu Apiokyi si te dawh a si ko. Mi lungsau mi a si lawngah a caah a sinpi lai. Pasal ngei ko tiah thaa ka pek lo bantuk in Apiokyi si ko tiah zong thaa ka pe lo. Asinain, a pungsan a sining in ka chim mi a si tiah” a chim hi a si.\nThin Zar Wint Kyaw a tta pa Ko Nyi Sat Kyaw hi a hngakchiat lio Sianginn a kai lio ahcun a Unu Actress Thin Zar Wint Kyaw cu tlangval pawl nih an rak duh ngai mi a si caah tlangval pawl zong nih an rak dawt ngai i, Yeihphah tiah an rak auh len.\nActress Thin Zar Wint Kyaw a tta pa nih a chim rih mi cu, “Ka Unu Thin Zar Wint Kyaw nan duh ahcun i zuam ko u ka ti hna. Duh hlah u, tawng hlah u tiah ka rak ti hna lo. Minung cu pakhat le pakhat kan i dan cio hna ruangah zeitin a ka kan dawt len le a kan auh len zongah ka thinlung chungah ka chia thiam lo tiah” a chim.\nBe the first to comment on "Actress Thin Zar Wint Kyaw Le Japan Minthang Lukawng Pa+Video"


PDF Le KIA Cawlcangh Cu A Ropui Ko! An Mak Taktak Si. - Chin Eleven News\nJuly 11, 2021 admin@chin11news.com Myanmar 0\nKachin le Sagaing Kahdohnak ah SAC Ralhrang 180 Leng an Thi! Kachin ramkulh le Sagaing ramtthen chung i ni 5 chung kahdohnak ah SAC ralhrang lei in minung 180 leng an thi, tiah Katha-PDF nih thawngpang an chuah.\nKachin ramkulh, Shweku peng le Sagaing ramtthen, Katha peng ah July 5 thawk KIA-PDF (Kathar) i bawm in in SAC ralhrang an doh hna i, ralhrang 180 leng an thih hi a si.\nKIA Brigade No. 8 tang ah a ummi Battalion No. 5 hruainak in PDF nih SAC ralhrang Battalion No. 304 le 309 cu July 5 thawk in Myohlah khua pawng ah an kah hna.\nJuly 7 ah KIA-PDF nih SAC ralhrang pawl voi 4 tiang Landmine in an puah hna i, SAC ralhrang bawi pakhat telh in minung 30 hrwang an thi tthan. July 9 ah SAC ralhrang nih Fighter Jet le kee ralkap hmang in KIA-PDF cu an kal hnawh tthan i, kahdohnak a fak ngaingai.\nJuly 9 kahdohnak ah SAC ralhrang 50 nak tlawm lo an thi i, a dang 70 hrawng hliamhma an pu hna. Katha-PDF nih thawngpang an chuah ning in July 5 in aa thawkmi kahdohnak ah SAC ralhrang lei in minung 180 leng an thi tiah an langhter.\nKap hnih kahdohnak ah KIA-PDF lei in minung pathum an thi i, a dang minung 3 an tlau, tiah PDF he aa naihniammi khuami pakhat nih Myanmar Now ah a chim. Credit: The Chin Journal


Salai Lungthli Tum Caah Zanmang Khuaruahhar Thilcang – Chuncha News\nSalai Lungthli Tum Caah Zanmang Khuaruahhar Thilcang\nKhuaruahhar Thilcang: Minung hi a ttha lomi le adik lomi thil tuah ruang ah iphuhrun hi a si deuh ton rua tiah ka ruat. Kan konglam an kan theih dih sual lai ti phan ruangah a si lai cu.\nComment pakhat te, Salai na dai lai maw ka holh ve lai?” timi comment ruangah Salai Lungthlitum nih a ka Block. A ka block mi ka rak thei lo. Kan upa pakhat nih, Salai Lungthlitum nih an thluak a tawl dih cang hna lai hih. Nang na dai ko, tiah voihnih/thum Phone a rak ka chawnh. Salai a ca ttial kha na rel ko lo maw?” tiah a ka ti i ka sinah a rak fawnlo tikah ka van zoh cu a rak ka block ziar ko. 😂😂😂😂\nSalai Lungthlitum le keimah hi hawikom taktak kan si, kan chungril tiang ai theimi kan si. Salai hi thil ti kho. Ai zuam takmi din ei/zuk hmom a tawng bak lomi a si. Upat awk tlak ngai cu a si.\nSalai he Kalay University ah Chemistry Major in kumkhatnak kan rak kai tti. Salai cu India ah ai tthial i Keicu Kalay ah adih tiang ka kai. Kan dih veve Yangon ah kan i tong tthan. Salai hi 2014, February thla ah sianginn kai dingah London ah akal, kei hi 2014, April thla ah sianginn kai dingin Japan ah ka kal ve. Kan kal hlan Yangon kan um chung kan hawipa pakhat he kan pathum in zei kan tuah/khoi kaa kal paoh ah kan izul dawi peng hna. Inn khat ah kan um tti hna lo nain nichiar zing 9:00 hrawng in zaan lei tiang cu kan um tti peng hna.\nYangon LBC, YLBC le LBC (Lautu) biakinn hna pawl ah Hakha Post arak zuar ton i, kei hi Salai zulh pah in Chin World Media Journal an ka kuat ton ve i ka rak zuarpiak pah ton ve hna. Kan kal umti peng. Salai hi London in a rak tlung kei zong cu ka rak tlung ve. Keimah hlan pi ah a rak tlung cang. Kei kawlram ka phak a thaizing zong ka tlunnak in ah a rak ka don i Pa Hre he (a bik in Australia Student le Ramdang tlawnnak visa) Agency Office caah an hlanmi Office le a inn zong kan va zohpiak, a inn ahcun kan riak hna.\nMahtluk hawikom a simi cu ruahnak i khah lo ruangah Party dang veve kan ttanh. Salai cu ho paoh theih bang online in Party dang chiatnak le Party chung i minung pakht te chiatnak kha online ah a phawt zar. A tthatnak tampi zong um ve ko lai. Keicu online ah ca ka ttial bal lo. Mizapi/ a bupi kongah online in kai thlak bal lo. Mi chiatnak kong chim zong kai tim lo. A cung i ka langhtermi comment, cun Dr. Sasa NLD campaigner ah Laitlang a rak kai lai tiah a tialmi ka comment mi le Dr. Sasa NLD nih campaigner caah hmanh an timhnak a ruang tiah ka ruahnak ka langhtermi lawng hi a si.\nSalai nih, “CNLD tengh dingah Laitlang ah ka rak kai cang,” tiah a ka block hlan a tar ka hmuh bal. Keizong ka ttanhmi Party chiatnak hrokhrol in a phawtzar tu pawl an sining phawtzar ve dingin ka umnak Meiktila in Laitlang ah a tu ka rak kai cuahmah ve. A ngamh si cun a duhnak hmun sawh seh Laipaih in kan iphomh lai ka ti nain ka phak hlan ah a ka singkhaw nain ka phak hnu ah ka sawm i a duh than lo. A ka zenh pah i um ko seh. Note# kanmah pumpak huatnak a um lo. Catialtu: James Park


Sipuazi lei ah tthanchonak a dawntu thil hna – Chin State Post\nSipuazi lei ah tthanchonak a dawntu thil hna\nPosted By: chinstatepost August 7, 2018\nMinung a si mi poh nih nikhat ah suimilam 24 kan ngei dih. A si nain a cheu an rum i a cheu an sifak. A rum mi pawl hi nikhat chungah caan tam deuh an ngeih ruangah a si hlei lo bantuk in, sifak mi zong hi caan tlawm deuh an ngeih ruangah an sifah a si hlei ve lo. Tthanchonak cu, hmuh cia mi kilkawi thiamnak he aa pehtlai mi a si.\nA tanglei ah, a tthangcho lo ding mi minung pawl nih an tuah tawn mi thil cheukhat kan vun langhter.\n1. Phaisa lut ngeih hleng ttung lo i khon ding lawng te i timh peng.\nPhaisa khon na duh ahcun, khon ding mi phaisa a luh hmasa a hau. Khong hmasa loin, a luhnak tu kha tuaktan hmasat ah a ttha deuh.\n2. Khon lawng khon i chawleh chawhrawlnak (investment) tuah lo.\nTahchunhnak ah inn pakhat cawk na duh i, phaisa ting zathum a hau. Cu ting zathum na khon khawhnak ding ahcun kum thum a rau ding a si hnga. Kum khat na khon tikah ting zakhat a si nain chawlehnak na tuah lo ahcun a mah ning tein a um peng. na hmuh mi kha a karhnak na tuah lo tikah, ting zathum hmuhnak caah kum thum na khon ko nain, cu kum thum chung ahcun inn man kha ting zakhat a rak kai ve caah na caw kho ti lo. Cu caah khon mi phaisa khan phaisa karhnak (investment pakhat khat rak tuah ve a hau.\n3. A relrem rih lo buin thil cawk\nChim duh mi cu, ka phaisa lut nih a chei maw chei lo ti tuak loin cawk duhmi thil cawk colh thluahmah a si. Tahchunhnak ah, thlakhat ah ting thum lawng phaisa a lut mi chungkhar nih, an chungkhar dihlak in phone an i tleih dih cio. A si loah, ting khat man phone i cawk duh loin, ting ruk man phone i cawk tibantuk. tthancho a har ngai lai.\n4. Midang dirhmun/rian le lahkhah kha v hngar peng i mah dirhmun i tuak lo.\nDoctor rian a ttuan mi pa kha va hngar ngai i mah nih ttuanmi rian kha zei i rel lo. Midang rian le lahkha kha va hngar peng nakcun, mah nih ttuan mi rian kha fel tein ttuan a ttha deuh.\n5. Sai ruak a ei cuahmah mi Lang Ak\nLang Ak cu Sai ruak a ei i, a dih hlan poh cu a hna a ngam i zeihmanh a ruat lo, Sai ruak a dih tikah zeidah ka ei lai ti zong a ruat lo. Mi cheu cu lahkhah tlawmte, rian fawite, tha a di lem lo mi rian an ttuan i cu rian ahcun an i nuam i hmailei ah zeitin ka nun te lai ti an ruat ti lo.\n6. Cawk duh mih thil poh cawk dih hnu ah khon ai tiim mi.\nNa duh mi poh na cawk dih hnu i na khon mi cu khon a si ti lo, hman cawk lo i chiah a si deuh. Khon timi cu, na duh ngai mi thil a um ko zong ah, tu thla ah hi vial hi hman ding na ti mi phaisa a dih cang a si ahcun cawk ti lo ding a si ko. Mi fim nih an chimnak ah, chungkhar pakhat nih, phaisa lut mi chung in 30% zakhat chungah sawmthum a khon khawh a hau ti a si. Kha sawmthum kha cu zeithil na ton le na herh tuk zongah hman ti lo ding tinak a si. Cu cu khon timi cu a si.\nBe the first to comment on "Sipuazi lei ah tthanchonak a dawntu thil hna"


Pu Thang Ning Kee Nih Bia A Chim Mi Cu A Tha Kho Taktak Relcio Uh – Chintanbo\nPu Thang Ning Kee Nih Bia A Chim Mi Cu A Tha Kho Taktak Relcio Uh\nMay 4, 2022 admin CHINNEWS 0\nPu Thang Ning Kee cu CNF/CNA ah vice chairman a ttuan lio mi a si.Than Ning Kee nih a tutan vaurawng dohthlennak a hin kawlram tuanbia ah a um bel lo mi thli pahnih an hung chuak tiah Vaurawng Thlizil he tonbiaruahnak ah a chim.\nA pakhatnak cu: Kawlram chung ah kawl miphun hna nih ralkap uniform i hruk in SAC ralhrang an doh ti hi a um bel lo, hihi a voikhatnak a si. Cu caah lai miphun hna zong nih hi bantuk in anmah kawl le kawl an i doh lio ah hin fimkhur tein cawlcang uhsih law kan miphun kan luatnak ding ca zong a si kho tiah a chim.\nA pahnihnak ah: Chin miphun cu kan holh khah lo ruang le miphun hmete kan tam caah kan mah karlak ah remnak a rak um kho tawn lo.Sihmanhsehlaw a tutan ah cun khuaruah har in kan miphun kan lung aa rual mi hmuh khawh a si. Lungrual tein kan ttangtti a si ah cun kan ral kan tei hrim lai tiah a chim.\nThawng dang. Chin ramkulh Hakha peng Chuncung le Falam peng Dokṭhek kar ah nihin May 3 zaanlei Sml 4:30 ah CDF-Hakha le SAC ralkap an i kap i, kahdohnak cu minutes 10 a rau, tiah kan theih.\nCDF ralkap pakhat nih, “Ruah a sur caah SAC ralkap pawl cu hmunkhat ah an i dor i, culio ah cun kan kah hna i, 13 fai an thi,” tiah a chim.\nSAC mawṭaw 20 le armor tank 2 cu May 2 zinglei ah Hakha in Falam lei ah ah an kal. Cu mawṭaw lak ah cun nu le CDF ralkap an tlaih mi minung 8 tel in, an hren mi minung 18 an phorh hna, tiah kan theih.\nA luancia March 2 ah khan SAC ralkap nih Dokṭhek khua an rak luh hnawh i, inn 19 an khangh i inn 5 cu hriamngan in an hrawh. Crd: TCP\nRelchap- Russia Nih Khuaingal Bu(Israel) Thin A Phawh Cang Hih! Kan theih cio cang bantuk in, Thlapi thla 2 chung Ruasia nih cun Ukraine cu a kut tang ah chiah a duh i, a thazaang tthawnnak le a ralkaap tthawnnak hmang in a tuk/doh cuahmah liopi a si i, hi i dohnak ruang ah hin kap hnih in an ralkap a thi mi an tam cang pin ah an hriamnaam zong a rawk mi a tam cang.\nHi i dohnak ruang ah hin Ukraine mipi tampi an thih pinah tampi nih hliam an tuar hna, hi lawnga si li, an innn le lo tiang in an hrawh piak mi hna a tam chin lengmang cang caah, vawleicung, Nitlak lei ram hna nih cun Ukraine cu an ttanpi thluahmah i, a hlei in US nih cun, na donghnak tiang kan in dirpi ko, a ti.\nHi ti an i dohnak ah hin, Rusia nih a duh ning in a tei kho ti lo i, a thin a hung chin lengmang, hi kong ah ai pehtlai hleng lo mi kong theih a si. Rusia ramleng uanci nih cun, Ukraine President cu Judah thisen/phun a si. Ralpi pahnihnak a chuahtertu, Hiter zong kha Judah phun a si, ti khin a chim .\nHi kong ah Israel cu a thin a hung taktak i, rusia nih hin ngeihthiam a kan hal lo ahcun tiah an ti cang.Hibantuk in Israel a thinhunnak hi Rusia nih ngeihthiam a kan hal lo ahcun a titik ah hin, Israel cu a tha umek in a cawlcawlh lai i, ralpi pathumnak hi aithawk ko ko lai lo maw ti hi phan mi a si chih.\nHi Hna Pafarual Kong Lam Theih Cu Ngaih Chia Kho e,\nPasaltha Hna Le Ranghrang Kahdohnak Ah Ralhrang Cu 30 In 40 Kar Cu An Thi


Good news; September thla ni 1 thawk in Ralbawi. Pu Mang Lai nih CNA/F hruainak tang ah CDFs phu 12 fonh in JMC kan dirh cang – Chintanbo\nGood news; September thla ni 1 thawk in Ralbawi. Pu Mang Lai nih CNA/F hruainak tang ah CDFs phu 12 fonh in JMC kan dirh cang\nSeptember 3, 2021 admin CHINNEWS 0\nSeptember thla ni 1 thawk in Ralbawi. Pu Mang Lai nih CNA/F hruainak tang ah CDFs phu 12 fonh in JMC kan dir cang…\nSeptember thla ni 3, Vauruang Zuunthil biaruahnak ah CNA/F kan ralbawi Pu Mang Lai nih September thla ni 1 thawk in CDFs phun 12 fonh in Join Ministry Council cu CNA/F Headquarters a si mi Victoria Camp ah kan dirh cang tiah a chim. JMC kan dirh ah hin CDFs peng kip tlang kip in phu 12 chung in phu aiawhtu pa 1 cio CNA/F Headquarters an rak phan i CNA/F hruainak in kan dirh tiah a chim. A hnu ah cun CDFs aiawh tu phu 1 cio office hi Vicroria Camp ah kan dirh cang lai i cu ti cun phu khat le phu khat i ukhruai nak ah kan lam a tluang deuhlai tiah a chim.\nChinmi hriamtlaitu CDFs le CNA nih tutan an dothlen liomi ah teinak an hmuh hrimhrim lai ti a fiang. Lungrual cu teinak a si tiah an ti bangin Chinram hriamtlai phu 12 nih Join Military Council an dirhmi hi a tetuai lo; mah JMC nih Chinram a khamh/tlanh hrimhrim lai,phu 12 kha dahkaw phunkhat bantuk ah an ifun cuh,aa funtommi phu cu an sung meimei lo tikha zapi theih cio si.\nHriamnam zong cu heh tiah CNA/F nih an zalh cuahmah ko rih,a tam khawh chung tamin hriamnam cawk le zalh an itim.Mahbelte vanlawng kahnak bel hi a cawknak har deuh kaw meithal bantuk cun fawite hei cawk awk ttha lo mi si.Nain timh ahcun a lam um peng ko ti si caah vanral vennak zong cu a tlawmtam a phan chom ko lai.\nChin mino hna thinlung ah dothlennak a fektuk cang,hriamnam nakin kan thinlung biapi deuh timi ahkhan,kan thinlung cu sersiam fel dih si caah tucu hriamnam kha duhtawk deuh hun hman khawh awk in hun zalh kha si ko cang. Naite CNA Campah tuah mi JMC ah aa tel duhlo Chinmi hriamtlai chungin nan um ahcun a ran nakin rak ipeh/fonh colh ve uh,kan thazang fun caan si,kan ifun ahcun kan ral kan tei lai.\nMah kan ralpa hi kum 1/2 menah tei lo kho si,kum 4/5 rau khomi ral si caah felfai tein doh haumi a si caah capawl khangh bantuk in chikkhat aa hliau mi sinak in,kum zeizat rauh zongah kan ralpa hi ado kho tu si ding khan i timhtuah a haumi si.\nVuivai hi isum hau,vuivainak nih khurkhua diklo ruahnak a chuahpi tikah vuivai thai in nunhman a fawite caah vuivai lo tein lungthiang tein JMC ah rak ifonh uh, a vuivai pengmi nih ral an tei bal lo; a vuivai le mah phu pakhat men zalon duhtuknak nih ahrinmi cu, Shan state khi a si ko. Shan state ah hriamtlai phu tampi an dirh I a donghnak ah an ral do kho loin anmah le mah an I do ko. Chinramah mah bantuk um lonak dingah vuivai lo tein JMC ah rak ifonh(join) colh ve uh. Crd. Chiland 7 Post\nBreaking News: Min Aung Hlaing nih kan Unau Kachin Baptist Convention tonbiaruah ding ah a auh\nBreaking News; Phekone ah KA, KNDF le Ralhrang 500 faktaktak in kahdohnak a chuak


Tuksapur: Ralkap party USDP nih khua NLD Chairman le a tupa an thah hna | The Chin Express\nTuksapur: Ralkap party USDP nih khua NLD Chairman le a tupa an thah hna\nMagwe ramṭhen i khuate NLD chairman le a tupa cu nizaan Ningani ah ralkap party USDP member pawl nih an thah hna, tiah khuami nih an chim.\nRalkap cozah council chungtel pawl nih Pwint Phyu peng khuate pawl an tlawn hna lio ah khuami nih ralkap duhlonak an langhter caah atu bantukin USDP member pawl nih khua NLD chairman le a tupa an thah hna hi si.\nKhaung Gone khua i NLD member pakhat nih, “ralkap council chungtel pawl an rat lio ahhin USDP member pawl nih an don hna. Mah ruangah khuami he tlawmpal an buai,” tiah Irrawaddy tadinca ah a chim.\nAn i velh lio cun, rak tlai hna uh tiin USDP member pawl nih palek le ralkap an chawnh hna. Palek le ralkap nih mibu ṭhennak caah meithal zun 3 an puahmi zong khuami nih LIVE an thlahmi ah hmuh khawh asi.\n“Nain, mah zaan ahcun khuami nih khat le khat ralrin i peknak caah umkheng an tum i minung pakhat hmanh an tlai kho hna lo.\n“A thaizing 9:30am ah, USDP members 24 hrawng nih an hawikom inn in a ṭinmi khuami pawl an velh hna. Mah lio cun, khua NLD chairman U Htway Naing, kum 53 le a tu pa Ko Nan Wai Aung, kum 17 cu vainam le namtong in an tuk hna i an thah hna. Adang minung 2 zong fak tukin an hliam hna.\n“An thah hna pinah, an ruak cu an hnuh i inn pakhat ah an kalpi. An ruak zong kan la kho lo,” tiah a chim.\nHnu ah, palek le ralkap nih USDP member pawl cu tlaih loin ruak lawng an lak i ruak cu kalpi an timh caah khuami nih palek mawṭaw an kham.\n“Ralkap nih palek nih ‘kan rianṭuannak ah i thlak hlah uh, kal dih uh’ tiin khuami cu an hro hna. Khuami nih ‘lainawngtu pawl tlai hna uh’ an ti peng hna caah lainawngtu 11 cu an tlaih ṭhan hna.\n“Lainawngtu lakah Pyithu Hluttaw MP aa rak cuhmi USDP member U Kyaw Khine Oo zong aa tel.\n“Amah le lainawngtu dang pawl cu palek nih an tlai hna lo. Chungkhar nih palek sakhan ah report an timh hna lio asi,” tiah khuami nih an chim.\nHmasa thawngpangA zaammi Chin palek 8 cu rak tlai hna, tiah Falam Penguk Zuk nih Mizoram Cozah a fial\nHnu thawngpangDr. Sui Hingz: Ralkap an hnabei dong cang lai, kan tei cang lai


A Mak Ko! SAC Ralhrang Bawi An Nupi Le Tiang In Raltuk An Cawn Ter Hna - Chin Eleven News\nRalhrangbu cunglawi bawi hna nih an kuttang ralhrang bawi nupi hna cu a voikhatnak raldoh cawnnak an tuahter hna tiah theih a si. Captain le Colonel (ဗိုလ်ကြီးနှင့် ဗိုလ်မှူး) hna i an nupi le hna cu Mandalay ramṭhen Pyin Oo Lwin, Shan ramkulh Taunggyi le Aungpan khua i a ummi ralhrang hna sinah kan hnuzarh khan an thawk i zarhhnih chung an cawng lai. An cawnmi chungah meithal kah lawng si loin hriamngan hman ning le raldoh ning cheukhat hna an i tel tiah cawnnak aa telmi hna nih an chim.


Keimah ruah ning le hmuh ning, Mara Sabawmpi kan unau pa cu – Onlinenungak\nKeimah ruah ning le hmuh ning, Mara Sabawmpi kan unau pa cu\nKeimah ruah ning le hmuh ning, Mara Sabawmpi kan unau pa cu september 27 ah Hakha in an khua Sabawmpi lei a tlunnak lampi ah Thantlang CDF nih an tlaih i an thah ti a si. Hi a thimi kan unau pa hi dalan a si le silo zeihmanh ka theihmi a um lo, a sual le sual lo zong zeihmanh ka thei lo, Thantlang CDF zong an thil tuahmi hi an dik le dik lo kong zeihmanh ka thei ve lo.\nKa chim duhmi cu ral nganpi kan doh lio ahcun dalan le ralteinak lam phentu a simi paoh cu ral kan tei khawh nak dingah thianh hmasa ta cu ahau hrimhrim mi cu a si ko tiin ka ruah ve. Amah belte cu kannih Chinmiphun cu Bawipa a zummi Khrihfa kan si pin ah miphun tlawmte zong kan si caah miphun dang hna nakin zawn ai ruah deuh ding le ai dawt deuh awk kan si tiin ka ruah ning a si.\nA cunglei ah ka chimcia bang khin kan unau pa khi a nunnak an lakmi kongah aho sual puh awk le aho thiam co ter awk zeihmanh ka thei bak lo. Cubelte cu kan raldohnak ah lamphentu a si bak ko timi cu khitin fak tukin i hrem ta lo le i velh ta loin a thi ding kha cu fahnak fak tukin pek ta hau loin dai te tuin thil hi tuah ah a ṭha bik lai tiin kei cu ka ruah ning le hmuh ning a si. R.I.P . Credit : Thawngthar le kan Lairam


Thabat tuk lio caan ah bawmtu le bochan awk angei lo mi hna caah thazaang - channelnews.us\nKan nun nak ah har nak kan ton caan ah acheu cu har nak hromh pi tu inn chungkhar,hawikom,cingla rual chan an ngei hna nan acheu cu an lung chung bia ruah duh zongah ruah pi tu angei lo mi an um .Mah bantuk minung nasi ve ah cun mah ca hi na caah asi\n1. Midang he tah chunh cun na thawng tuk\nMidang he tah chunh ah cun na thawng ngai.Mah caan hna hi inn khawh nak thazaang na ngeih caah atu na dir hmun hi na phan kho.Cu caah nang mah le nangmah thazang der mi atlam ding lo mi tiah i ruat hlah.Vawlei ah nangmah bantuk phan kho lo in an nun nak atlau mi an tam pi.Mah lak ah nang cu mah dir hmun na phanh khawh caah nangmah le nangmah i zoh thla ko.\n2. Mi dang caah zoh chunh tlak vasi\nNa ton mi har nak nih hmailei na laam atluan ter lai.Mah hi philh hlah ,atu na ton mi har nak na lonh cun mi dang caah zoh chunh awk tlak mi nasi hrim hrim lai.Nanah bantuk bochan ding ngei lo mi,an mah te lawng nifa te an nun nak ahmang mi caah zoh chun tlak nasi .\n3. I zuam rih ko\nKan nun nak ah hin tha bat tuk caan lung re theih tuk caan aum cio ko,nain dinh lo tein hmai lei ah kal ko.Naa zuam paoh ah cun na caah hmun an um ve te ko lai.Vawlei pi nih naa tlak mi dir hmun an pek te ko lai.\n4.Na tluk tik zongah dir than\nMinung kan si bantuk in kan sungh caan aum lai.Kan miak caan aum lai.Cu caah na tluk zongah tho than.Vawlei cung min thang pawl hi an tluk nak hmun in tho than ti hna hlah seh law nihin an dir hmun hi an phan lai lo.Cu caah na tluk tikah bawm tu hngah lo in nangmah ten tho than.\n5.Na hlawh tling ko\nNa nun nak ah a sung mi na si zongah a miak mi nasi zongah,aa dawh lo mi hnu lei caan na ngeih ko zongah ,zei bantuk nasi zongah nangmah palh asi lo.Nangzong atha bik naa ruah chan ve ko nan a si lo tikah na ngeih chia hlah,nangmah palh asi lo.Nihin ni thok in nangmah le nangmah i daw cang.\nBy channelnews October 24, 2018\n(1) Social Media a tlaihchan tukmi hna Tuchan ah cun mino deuh poah nih facebook viber...


Miley Cyrus Nih Hmanthlak A Tar Mi Tang Ah A Darling Hlun Nick Jonas Nih A Rak Comment Ve - TIMES OF CHIN NEWS\nMarch 13, 2019 thawngthawng CELEBRITIES 0\nVawlei cung hlasak thiam a si mi Miley Cyrus cu nai te ah pasal a ngeih kha theih cio asi. A tu lio ah Miley Cyrus cu a nuhpingngia lei rian a tuan a tlawm ngai ngai. Pasal a ngeih zong hi a ho hmanh nih rak theih a si loh, an puai hmanthlak a tar tik ah a fan hna le thawngla tu hna cu khuaruahhar ngai in an um. Minthang tampi hna hi a thli tein ai thium mi an um theo tawn.\nNick Jonas zong vawlei cung hlasak thiam pakhat a si ve. Amah zong India mintami Priyanka Chopra he ai um cang mi a si. An puai zong sunglawi taktak in an rak tuah. Nick Jonas le Miley Cyrus hi a hlan ah a rak i uar bal mi an si i, a tu tiang hawikom in ai kom mi hna an si rih.\nMiley Cyrus nih a no deuh lio Jonas Brother angki ai hruk nak a hmanthlak kha a instagram ah a rak tar. Mah a tar mi a hmanthlak he ai pehtlai in Jonas nih Amazing tiah a rak comment bantuk in a nupi Chopra zong nih comment a rak tuah ve kha hmuh a si. An pahnih tein a rak i uar bal mi an si i a tu tiang ai tleihchan peng mi hna le ai kom peng rih mi hna zong an si.


Denmark um:Kan far le pa2 nih CNF 600000 Christmas laksawng an kuat hna. – Onlinenungak\nDenmark um:Kan far le pa2 nih CNF 600000 Christmas laksawng an kuat hna.\nTo CC hna, Lunglawmhnak thawngttha kan in thanh hna . Denmark ram Sydjylland ,Esbjerg khua ah a ummi Pu Thla Peng le Pi Nawn Par ,Laithlang an Khua Hriphi hna i an fa le , Leng Van Ttha Sui ( Suisui ) le Leng Ni Chin Sung ( Chinchin) nih Khua an ruah tikah kan ram le kan Miphun zalonnak ding caah rian attuan mi hna ,CNF/A nu fa rual caah, Merry Christmas laksawng tingruk 600000 kyat laksawng an chuah hna, Suisui le Chinchin hi Mino tete an si a tu bantuk in Ram le Miphun caah zawnruahnak le dawtnak lungthin nan ngeimi hi zochun awktlak taktak nan si.CC nih Upatnak kan in pek hna nan cungah lunglawmhnak chim cawk lo kan ngei. Hmailei Sianinn nan kainak nan lamthluan ah kan Pathian nih thluachuahnak in pe ko hna seh. A tangah an cakuat kan langh ter ,Angki khaki zawng, Suisui le Angki rang Chinchin an si.\nNan cungah Christmas daihnak le lawmhnak cu tlung ko seh. Denmark ram ummi keimah Ni Chin Sung le ka U Van Tha Sui nih nan kut kan in tlaih hna.\nRam caah nan rianttuannak le nan thabatnak cu kan Biak kan Pathain nih thluachuah pe sehlaw, ramdaihnak ah ser ko seh. CNF/Anan rianttuannak cu Chinmi hna nih a theipar kan ei cang. Cucu ramthumnak kan phak le kan Chimram ah daihnak a len hi asi.\nPathain lamhruainak thawngin kei le ka U zong sianginn a kai cuahmahmi kan si. Ka U hi kum 25 a si i SOSU-assistant a kai lio si. Kei hi kum 22 ka si i Engineer kai liomi ka si.\nPathain nih thluachuah a kan pekmi chungin Christmas laksawng ah hrawm ve kan i duh hna. Sianginn a kai liomi kan si caah duh in kan cawlcang kho lo. Nan rianttuannak tu ah Pathain nih hlawhtlinnak in pe hram ko hna seh.\nNi Chin Sung\nVan Tha Sui Renh Cung\nSydjylland CC Chairman\nYou sent Today at 11:03


Mandalay Nu Sihni Pakhat Cu Rallokap Nih An Vuak Hnuah An Kalpi! – Hakha Cherry\nMandalay khuapi ah Spring Revolution tuah ruang i tlaih le biaceih a tongmi hna man lo, a lak in sihni a tuanpiak tawntu Sihni May Yun (May Win) cu rallokap hna nih May 1, zanlei 2:00 pm ah an tlaih.\nA tlaitu rallokap hna nih an kalpi hlanah an vuak ta tiah a chungkhat nih an chim!Atu bantukin rallokap nih mipi caah a lak in sihni a tuahpiaktu hna cu tlaih dingin an kawl hna caah sihni tampi an i thup tiah sihni pakhat nih a chim! Khit Thit Media Chin Post\n𝐙𝐞𝐢𝐫𝐮𝐚𝐧𝐠𝐚𝐡 𝐃𝐚𝐡 𝐉𝐞𝐬𝐮𝐡 𝐊𝐡𝐫𝐢𝐡 𝐓𝐡𝐚𝐰𝐡𝐭̣𝐡𝐚𝐧𝐧𝐚𝐤 𝐇𝐢 𝐀 𝐁𝐢𝐚𝐩𝐢𝐭?Jesuh Khrih thawhṭhannak hi thil phun tampi caah a biapi.\nPakhatnak: Jesuh Khrih thawhṭhannak nih Pathian ṭhawnnak hmual a langhter. Thihnak teitu asinak a langhter. Jesuh thawhṭhannak kan zumhmi hi “Pathian a um ko,” ti kan zumhnak tette asi. Pathian a um kan zumh tikah “sermi thil vialte” hi Pathian sermi an si, ti kan zumh asi. Zeizong sertu asi caah zeizong cungah nawlngeitu asi. Thihnak le nunnak cung zongah nawlngeitu asi. Zeicahtiah, nunnak sertu Pathian lawng nih thih hnu nunnak a ser khawh. Thihnak in thawhṭhannak tiang, teitu Pathian asi caah zumh awktlakmi Pathian asinak a lang (I Cor 15:54-55).\nPahnihnak: Jesuh Khrih thawhṭhannak nih Jesuh Khrih nih “ahodah Ka Si” tiah aa chimning tein zumh awktlakmi asinak a fehter—“Pathian fapa ka si, Messiah” ka si. Thawhṭhannak nih Jesuh Khrih cu “Vancung hmelcunhnak” asi a langhter pinah vawlei ah a tuahmi vialte (ministry) hi a dik, tiah a fehter (Mat 16:1-4). Jesuh Khrih thawhṭhannak cu mithmutu tette tampi nih an fehter (I Cor 15:3-8).\nPathumnak: Jesuh Khrih thawhṭhannak nih “sual ngeilo (sinlessness) le Pathian asinak” a fehter. Jesuh Khrih thawhṭhannak nih sual ngaihthiamnak a thanh i Amah thawngin zumtu vialte cu sual chungin luatnak chungah an lut lai (Lam 13:38-39).\nPalinak: Jesuh Khrih thawhṭhannak nih 100% Pathian asinak a fehter pinah Biakam Hlun ah Prophet hna nih an rak chim chungmi “biaphuan” vialte a tlinter (Lam 17:2-3). “Nithum hnu ah ka tho ṭhan lai” tiah Jesuh nih a chimmi a tling (Mark 8:31; 9:31; 10:34). Jesuh Khrih hi thoṭhan hlah sehlaw ruahchannak (hope) kan ngei hnga lo. Khamhtu (Savior) kan ngei hnga lo, ngeihthiamtu kan ngei hnga lo, Thawngṭha a um hnga lo (I Cor 15:14-19).\nPanganak: Jesuh Khrih thawhṭhannak nih “Jesuh Khrih cu nunnak petu lawng siloin nunnak asi” ti a langhter (John 11:25). Amah a zum mi paoh cu thihnak an tei lai (I Cor 15:53-57). Cun, a rak thi cangmi hna zong an thoṭhan lai (I Cor 15:20).\nParuknak: Jesuh Khrih thawhṭhannak nih “vailam” ah misual caah a thihnak kha cohlan asinak a langhter. Cucaah, a zumtu misual hna nih ngaihthiamnak an tinconak a fehter.\nPasarihnak: Biaknak dangah cun “minung nih pathian a kawl.” Asinain, Khrihfa biaknak ah cun “Pathian nih minung a kawl.” Cucaah, Jesuh Khrih Thawhṭhannak nih Khrihfa biaknak hi biaknak dang vialte nakin a dik deuhnak a langhter. Biaknak dangah cun misual caah Pathian “thihnak le thawhṭhannak” a um lo. Muhammad a thi, a tho ti lo. Guru Nanak a thi, a tho ti lo. Krisna a thi, a thi len. Maha Vira a thi, a thoṭhan ti lo. Zoroaster a thi, a thi len ve. An dihlak in thitu sinah an lo dih. Vawlei ah minthang le scientist mithiam vialte an thi, thlitu sinah a tlau lan.\nJesuh Khrih lawng lawng hi thihnak tei in a thoṭhan mi asi. Cucaah, thawhṭhannak hi a biapi tuk. Jesuh Khrih cu thihnak tei in a tho cang. Thihnak teitu Jesuh Khrih nih cun “ka fanu, ka fapa, nihin na luat cang” a kan ti.\nAmen!Siaherhnak he,Henry Nawl Thang Bik\nMizoram Sangau in Sialam khua ah Meh-hang zuar dingin a rak kaimi Mawtaw pakhat a let


Pawpi Tha Lomi Hna Nih Rel Ding Pawpi Zohkhenh Ning – Zion Tlang Media\nPawpi Tha Lomi Hna Nih Rel Ding Pawpi Zohkhenh Ning\nSeptember 10, 2019 admin Ngandamnak\nPawpi seh ader tertu: acaan lo pipi i rawl ei rawl ei caan hmaan lo, rawlttam tuk i saupi um, buh kio le buh hak/ho ei tuk, zudin tuk, kunya/kuva ei tuk ram tuk, saruh ei tuk le aral le a maan hartukmi eidin ei tuk, adang zong tampi aum rih kan chim cawk lailo caah mahvialte khan zarih sehlaw alangsar deuhmi cu mah hna ruangah khin kan powpi ader tawn i powfah luakchuah chungno tbt hna a um tawn.\nZawtnak a langh ning: a caanlo pi i rawl tam rawlttam awl tuk, rawlttam ziam khawh lo, cun rawl ei khim ah pow fah, powpi a khoika zawnzawn maw fah, doh, hak ttelttul in um, pow nuamh lo, cun rawl ei khim hnu pi zong ah puar pempum reng pempum in um peng tbt, hna kha a langhning asi.\nPowfah rengreng hi cu a thlopbul le a zohkhenh dan a buai tlak i a har ngaimi asi, afah ningdan cio in thlopbul a hau mi asi fawn.A caan teah rawl ei khawh hi a tha bikmi pakhat cu asi,aruang cu a caan te i rawl kan ei asi ahcun a caan a hlam than i a caan teah rawl a ttam than tawn caah asi, rawl ei caan phak hlan deuh i na pow a fah asi ahcun tlawmpal, bar 2/1 na ei piak hmasa lai cu hnuah na powfah adam asi ahcun rawlttam ruang powfah asi cun a caan teah rawl cu ei khawh than asi, cu si lo i rawlttam ruang i powfah asi lo ahcun rawl ei hraam ti lo ding, ei hramnak nih thil tha lo dang a chuahter a karhter than cucaah mahbantuk ahcun i ralring ngai ahau.\nPunghmaan tein ei ah atha mehthawt ruangah tor i ei pow celh lo tiang hna i ei cun meh um lole ei lo hna in um tbt hi paw nih a huat taktakmi asi ka athawt ah maw thawt lo ah maw? punghmaan tein kankhat kan ei ahcun kankhat bak ei ding asi ko cucu zeicahdah athat tiah cun kan powpi a sawng dingmi le akir dingmi aven ti si, rawl ei hlan ah breakfast a eimi na si ahcun rawl ei tlaiter ding tiangin breakfast kha ei hlah rawl ei caan i ei kho dingin breakfast kha tlawm deuh in ei ding.\nTithiang din: Zingka thawh ka te bak i tidin hi atha tukmi asi, tisa nakin tikik hi atha deuh rih fawn, thawhka teah tithiang hrai 3/5 hrawng din ding asi micheu cu tidin thatnak an pemhtuk i chim hau loin adingmi zong an tampi tisa hi micheu nih atha an ti nain tikik hi atha deuh tisa cu powpi vun a panter pinah chung ano ter, cun rawl ei duhnak rawlttamnak tiangin ahloh tawn rawl ei duhnak vialte a tlauter dih tawn nain powfah ngeimi si lo in ek khal pow nuamh lo ti bantuk ahcun din ding asi ve ko hnga, ngandammi caah cun ding zong ah poilo khi asi.\nNain powfah ngeimi powpi chak lomi caah cun duh poahin tidin zong atha lomi si, powpi lei Dr le mithiam hna nih an ti mi cu rawl ei hlan suimilam cheu chung a duhah tidin lo ding, cun rawl ei hnu suimilam pakhat hlan ah tidin lo ding asi ti si aruang cu powpi tha lomi le powpi dermi caah cun rawl kan eimi kha fawite in aral in a maan manhlo cu ti i aral hlan i ti kan din kanh asi ahcun kan powpi chung i acid ummi kha a fil ter ti si a umdan cu acid nih na powpi chungah kan eimi ti rawl hna kha aral ter i amaan ter tinak sicu cuti ti kan din kanh asi ahcun cu acid cu a filfokter i a riantuan a nuarter tinak asi.\nZingka thawhka i tidin athatnak cu kan powpi athianter pinah kan pum chung athur hnawmmi kan ril kan kal kan cuap tiangin atlengh dih cun powpi tha lomi hna le powpi chak lo ahcun kan powpi chung i acid hi atamter khun i akarhter khun ti si, cu acid cu ti kan dinmi nih a tlawmter i aziamter ti si powfah zong a ning ter deuh .\nBreakfast a ei tawnmi na si ahcun na thawh le cangka ti na din hnu suimilam cheu hnuah maw? suimilam pakhat hnuah maw breakfast cu ei ding asi, cun lakphak ti thlum hi ahuatmi asi cawhnuk zong a hua tuk, cun cawhnuk powder le bang cu a huat tukmi asi powfah ngeimi nih kan hrial bak dingmi ansi, cun tidinnak leiah zing thawhka te kan din asi ahcun rawl ei lai ah voikhat tal cu din than ding, cun rawl ei hnu suimilam 1/2 hnuah din than ding asi, sibawi le Dr te hna mithiam hna zong nih tidin kong hi cu an chim pengmi asi aruang cu kan thil ei mi kan pow chung i fawitein aral khomi le ral kholo mi a maan kho lomi maan ternak ralternak caah bawmtu asi caah asi, tidin hi din ka ahcun ahar ngai i iziak si loh nain zarhkhat na din ahcun a zarh nolh ahcun na ziak cang ko lai.\nPrevious Post:ChungKhar Ah Zeitluk Indah Nupi Le Hi An Biapit\nNext Post:Thazaang Rak I Lak Than Hna Usih